sagorsarker/bangla-wikipedia huggingface dataset:
স্থাপত্য

স্থাপত্য (লাতিন "architectura", গ্রিক পরবর্তী ἀρχιτέκτων – arkhitekton – ἀρχι- "chief" এবং τέκτων "নির্মাতা, ছুতার, রাজমিস্ত্রি" থেকে) হল দালান এবং অন্যান্য বাস্তব কাঠামো নির্মাণের পরিকল্পনা, নকশা এবং নির্মাণ প্রক্রিয়া ও কাজ। স্থাপত্য দালানের মূল উপাদান হিসেবে কাজ করে, যা সাংস্কৃতিক প্রতীক এবং শিল্পকর্ম হিসেবে অনুভূত হয়। ঐতিহাসিক সভ্যতা প্রায় স্থাপত্যগত অর্জনকে প্রকাশ করে থাকে।
"স্থাপত্য"এর অর্থ হতে পারেঃ
স্থাপত্যে নকশা এবং গঠনমূলক আকার, স্থান এবং পরিবেশগত কার্যকরী প্রতিফলন, প্রযুক্তিগত, সামাজিক ও নান্দনিক বিবেচ্য বিষয় পরিকল্পনা বিবেচনায় আনতে হয়।। এর জন্য প্রয়োজন সৃজনশীল হস্তকর্ম, উপকরণের সমন্বয়, প্রযুক্তি এবং আলো ও ছায়ার। প্রায়শই, এতে পরস্পরবিরোধী প্রয়োজনীয়তা সমাধান করা আবশ্যক। স্থাপত্য চর্চা, ভবন এবং কাঠামোর সময় নির্ধারণ, প্রাক্কলন খরচ, নির্মাণ প্রশাসন সহ প্রয়োগিক বা রাষ্ট্রীয় দিক নিরূপণ করে। স্থাপতি দ্বারা তৈরি ডকুমেন্টেশন, ভবন ও অন্যান্য জিনিসের আচরণ, কাঠামো, চিত্র, পরিকল্পনা ও প্রযুক্তিগত বিবরণকে সংজ্ঞায়িত করে। 
সাম্প্রতিক লেখক গন রোমান স্থাপতি vitruvius এর খ্রিস্টপুর্ব প্রথম শতাব্দীর প্রথম্ভাগের দিকে লেখা "De architectura" গ্রন্থের একটি বিষয়ের উপর কাজ করছে। Vitruvius এর মতে, একটি ভাল দালান কাঠিন্য(firmness), উপযোগ বা প্রয়োজনীয় জিনিস(commodity), আকর্ষণীয়(delight) এই তিনটি নীতি মেনে চলে। 
Vitruvius এর মতে, স্থাপতিকে যতটুকু সম্ভব এই তিনটি নীতিকে তার কর্য ক্ষেত্রে প্রয়োগ করার চেষ্টা চালিয়ে যেতে হবে। লিওন বাতিস্তা আলবার্ট(Leone Battista Alberti) Vitruvius এর এই গ্রন্থের ধারণা ব্যাখ্যা করেন। De Re Aedificatoria, গ্রন্থে দেখিয়েছে, প্রথমিক সৌন্দর্য অনুপাতের একটি বিষয়, যদিও অলঙ্কার একটি ভুমিকা পালন করে। লিও বাতিস্তা আলবার্টের জন্য নিয়মের অনুপাত ছিল সেগুলি, যেগুলি মানব চিত্রের আদর্শ নিয়ন্ত্রিত করে। সৌন্দর্যের একটি গুরুত্বপূর্ণ দৃষ্টিকোণ ছিল, তাই এটি বিষয়বস্তুর সহজাত অংশ ছিল।
== |group=Notes}}
ওয়ার্ল্ড ট্রেড সেন্টার (১৯৭৩–২০০১)

ওয়ার্ল্ড ট্রেড সেন্টার বা "বিশ্ব বাণিজ্য কেন্দ্র" () মার্কিন যুক্তরাষ্ট্রের নিউ ইয়র্ক শহরের ম্যানহাটান এলাকায় অবস্থিত ৭টি ভবনের একটি স্থাপনা। স্থপতি মিওরু ইয়ামাসাকির নকশায় প্রণীত এই স্থাপনাটি সবচেয়ে উঁচু দুটি ভবনের নামানুসারে টুইন টাওয়ার নামেও খ্যাত ছিলো। নিউ ইয়র্ক ও নিউ জার্সির বন্দর কর্তৃপক্ষের জমিতে তাদের অর্থায়নে এই স্থাপনাটি নির্মিত হয়। ১৯৬০ সালে ডেভিড রকফেলার, এবং তার ভাই নিউ ইয়র্কের গভর্নর নেলসন রকফেলারের উদ্যোগে এর কাজ শুরু হয়। ২০০১ সালের জুলাই মাসে ল্যারি সিলভারস্টেইন স্থাপনাটিকে বন্দর কর্তৃপক্ষের কাছ থেকে ইজারা নেন। স্থাপনাটির মোট ব্যবহারযোগ্য দাপ্তরিক এলাকা ছিলো ১৩.৪ মিলিয়ন বর্গফুট (1.24 million m²), যা ম্যানহাটানের মোট দাপ্তরিক এলাকার চার শতাংশের কাছাকাছি।
স্থাপনাটির সর্বোচ্চ দুটি টাওয়ার ১১০ তলা বিশিষ্ট ছিলো। ১৯৭৫ সালের ১৩ই ফেব্রুয়ারি স্থাপনাটিতে আগুন ধরে গিয়েছিলো। পরে ১৯৯৩ সালের ২৬শে ফেব্রুয়ারি মূল টাওয়ারদুটি বোমা হামলার শিকার হয়।
ওয়ার্ল্ড ট্রেড সেন্টারের মূল ৭টি ভবন ২০০১ সালের ১১ই সেপ্টেম্বর কতিপয় সন্ত্রাসীদের বিমান হামলায় ধ্বংসপ্রাপ্ত হয়। এর মধ্যে ৩টি ভবন ভেঙে পড়ে - ওয়ান ওয়ার্ল্ড ট্রেড সেন্টার (1 WTC, বা North Tower), টু ওয়ার্ল্ড ট্রেড সেন্টার (2 WTC, বা South Tower), এবং সেভেন ওয়ার্ল্ড ট্রেড সেন্টার (7 WTC)। ম্যারিয়ট ওয়ার্ল্ড ট্রেড সেন্টার (3 WTC) ভবনটি 1 WTC ও 2 WTC ভেঙে পড়ার সময় ধ্বংসপ্রাপ্ত হয়। 4 WTC, 5 WTC, এবং6 WTC ভবনগুলো ক্ষতিগ্রস্ত হয় এবং পরে ভেঙে ফেলা হয়।
ছুংছিং মেট্রো

ছুংছিং মেট্রো (চীনা ভাষায়: 重庆轨道交通 "ছুংছিং কুয়েইতাও চিয়াওথোং" "ছুংছিং রেল পরিবহন") চীনের ছুংছিং শহরের একটি মনোরেল ব্যবস্থা। এটি চীনের একমাত্র মনোরেল এবং পশ্চিম চীনের একমাত্র দ্রুত পরিবহন ব্যবস্থা। বর্তমানে এতে কেবল একটি লাইন চালু আছে: লাইন নং ২। লাইনটি শহরের তিনটি প্রশাসনিক এলাকার মধ্য দিয়ে চলে গেছে। রেলপথের দৈর্ঘ্য ১৯.১৫ কিমি। ছুংছিং একটি পাহাড়ি শহর বলে এই রেল ব্যবস্থাটির বেশির ভাগই ভূ-পৃষ্ঠে অবস্থিত, তবে প্রায় ২.২ কিমি পথ এবং ৩টি স্টেশন ভূগর্ভস্থ। এতে ব্যবহৃত ট্রেনগুলির আরোহণ ক্ষমতা সাধারণের চেয়ে বেশি। ব্যবস্থাটি প্রতি ঘণ্টায় ৩০,০০০ যাত্রী পরিবহনে সক্ষম।
তেহরান মেট্রো

তেহরান মেট্রো (ফার্সি ভাষায় متروی تهران "মেত্রোয়ে থেহ্‌রন্‌") ইরানের রাজধানী তেহরানকে সেবা প্রদানকারী দ্রুত পরিবহন ব্যবস্থা। এতে তিনটি লাইন ও ৫১টি স্টেশন আছে। ১৯৯৯ সালে এটি চালু হয়।
ফেব্রুয়ারি ২০১৭ পর্যন্ত, পরিচালিত ৬টি মেট্রো লাইনের দৈর্ঘ্য ২৪৬.৮ কিমি, ১৩০ টি স্টেশন সহ। তেহরান মেট্রোতে সক্রিয় ওয়াগনের সংখ্যা ১৫০৭ যা ২১৬ ট্রেনের সমান যা প্রতিদিন গড়ে ২.৫ মিলিয়ন যাত্রী বহন করে। পরিকল্পনা আছে ১১ লাইনে বাড়ানোর।
গুয়াহাটি

গুয়াহাটি (, ; পূর্বে গৌহাটি রূপে পরিচিত ছিল, ) উত্তর-পূর্ব ভারতের আসামের বৃহত্তম শহর এবং উত্তর-পূর্ব ভারতের বৃহত্তম মহানগরী। শহরটি পশ্চিম অসমে ব্রহ্মপুত্র নদের তীরে, মেঘালয় অঙ্গরাজ্যের সাথে সীমান্তের কাছে অবস্থিত। একে "উত্তর পূর্ব ভারতের প্রবেশদ্বার"ও বলা হয়।
গুয়াহাটি একটি শিল্পশহর, গুরুত্বপূর্ণ নদীবন্দর এবং অসমের বাণিজ্যিক কেন্দ্র। এখানে পাট, তুলা, চাল এবং চায়ের বাজার আছে। এখানকার কলকারখানার মধ্যে ভোজ্য তেল পরিশোধন, সাবান ও কাঠ উৎপাদন, বস্ত্র বয়ন, এবং ময়দা পেষার কল। খ্রিস্টীয় ৫ম শতকের শুরুর দিকে গৌহাটি হিন্দু বর্মণ এবং পাল রাজবংশের অধীনে প্রাচীন প্রাগজ্যোতিষপুর এবং দুর্জয় (উত্তর গুয়াহাটি) নগরী প্রাচীন কামরূপ রাজ্যের রাজধানী ছিল।
এখানে বহু প্রাচীন মন্দির দেখতে পাওয়া যায় এবং বহুদিন ধরেই হিন্দুদের একটি তীর্থস্থান, এজন্য এটাকে "মন্দিরের শহর" বলা হয়। এদের মধ্যে কামাখ্যা ও ঊমানন্দা মন্দির দুইটি বিশেষভাবে উল্লেখযোগ্য। শহরের কেন্দ্রস্থলে ১০ম শতকে নির্মিত জনার্দন মন্দির দাঁড়িয়ে আছে; এই হিন্দু মন্দিরটিতে বুদ্ধের একটি চিত্র আছে। দিসপুর, আসামের রাজধানী, গুয়াহাটির ভিতরে হচ্ছে একটা প্রধান শহর এবং আসাম সরকারের একটি আসন।
গুয়াহাটিতে ১৯৪৮ সালে গুয়াহাটি বিশ্ববিদ্যালয় স্থাপিত হয়।
১৯শ শতকে গুয়াহাটি সাময়িকভাবে বার্মার অধীনে ছিল। ১৮২৬ সাল থেকে ১৮৭৪ সাল পর্যন্ত এটি ব্রিটিশ শাসনাধীন অসমের রাজধানী ছিল। বর্তমানে এখানে ৮ লক্ষেরও বেশি লোক বাস করেন।
গুয়াহাটি নামটি র দুটি শব্দ 'গুয়া' (অর্থ-সুপারি) এবং 'হাট' (অর্থ-বাজার)-এর থেকে উদ্ভব হয়েছে। ব্রিটিশ উপনিবেশ কালে এই নামটি "গৌহাটী" করা হয়েছিল এবং ১৯৮০-র দশকের শেষভাগ থেকে এটি বর্তমান রূপ পায়।
গুয়াহাটির কিংবদন্তি এবং ইতিহাস কয়েকহাজার বছরের পুরনো। যদিও নগরীটির উৎপত্তির সঠিক ইতিহাস জানা যায়নি, তবে মহাকাব্য, পুরাণ এবং অন্যান্য পরম্পরাগত ইতিহাসে উল্লেখ করা কাহিনীসমূহের থেকে এটাকে এশিয়ার একটি অন্যতম পুরনো নগর হিসেবে অনুমান করা হয়। ইতিহাসের মতে গুয়াহাটিতে কয়েকটি প্রাচীন রাজ্যের রাজধানী ছিল। মহাভারতের মতে এটি নরকাসুর এবং ভগদত্ত রাজ্যের রাজধানী ছিল। নীলাচল পাহাড়ে অবস্থিত কামাখ্যা দেবীর প্রাচীন শক্তিপীঠ (তান্ত্রিক এবং ভাজ্যারন বৌদ্ধের একটি গুরুত্বপূর্ণ আসন), চিত্রাচল পাহাড়ে অবস্থিত প্রাচীন এবং জ্যোতিষ্কচর্চার মন্দির নবগ্রহ, বশিষ্ঠ-তে প্রত্নতাত্ত্বিক সম্পদ এবং অন্যান্য স্থানের কিংবদন্তিমূলক ইতিহাস গুয়াহাটির কথাকে সমর্থন করে।
এই শহরে ২০১৩ সালে প্রতিষ্ঠিত ভারত সরকারের মানব সম্পদ বিভাগের অন্তর্গত রাজ্যের একমাত্র ভারতীয় তথ্য প্রযুক্তি সংস্থান, গুয়াহাটি অবস্থিত।
ইন্দিরা গান্ধী অ্যাথলেটিক স্টেডিয়াম শহরের প্রধান ফুটবল স্টেডিয়াম।
নবনির্মিত আসাম ক্রিকেট সংস্থা স্টেডিয়াম উত্তর-পূর্ব ভারতের একমাত্র আন্তর্জাতিক স্টেডিয়াম।
লোকপ্ৰিয় গোপীনাথ বরদলৈ আন্তর্জাতিক বিমানবন্দর ভারতের উত্তর-পূর্বাঞ্চলের মুখ্য আন্তর্জাতিক বিমান বন্দর।
নুরিস্তানি ভাষাসমূহ

নুরিস্তানি ভাষাসমূহ ইন্দো-ইউরোপীয় ভাষাপরিবারের ইন্দো-ইরানীয় শাখার একটি উপদল। এগুলি আফগানিস্তানে এবং পাকিস্তানের অংশবিশেষে প্রচলিত।
নুরিস্তানি ভাষাগুলি মূলত হিন্দুকুশ পর্বতমালার দুর্গম অঞ্চলে বসবাসকারী অনেকগুলি গোত্রের মুখের ভাষা। দার্দীয় ভাষাগুলি নুরিস্তানি ভাষাগুলিকে প্রভাবিত করেছে। বেশির নুরিস্তানি ভাষাতেই কয়েক হাজারের বেশি বক্তা নেই। ভাষাগুলিকে তাই বিপন্ন হিসেবে চিহ্নিত করা যায়।
হার্ভার্ড কলেজ মানমন্দির

হার্ভার্ড কলেজ মানমন্দির হার্ভার্ড ইউনিভার্সিটির জ্যোতির্বিজ্ঞান বিভাগের দ্বারা পরিচালিত জ্যোতির্বিজ্ঞানের গবেষণায় ব্যবহৃত একটি প্রতিষ্ঠান।
১৮৩৯ সালে হার্ভার্ড কর্পোরেশন বোস্টনের প্রখ্যাত ঘড়ি নির্মাতা উইলিয়াম ক্র্যাঞ্চ বন্ডকে হার্ভার্ড বিশ্ববিদ্যালয়ের জ্যোতির্বিজ্ঞানের পর্যবেক্ষণের জন্য বিনা বেতনে নিয়োগ দেয়। এর মধ্যে দিয়েই হার্ভার্ড কলেজ মানমন্দিরের সূত্রপাত ঘটে। এই মানমন্দিরের প্রথম টেলিস্কোপ ১৮৪৭ সালে স্থাপন করা হয়। ১৮৬৭ সাল পর্যন্ত এটি ছিল মার্কিন যুক্তরাষ্ট্রে স্থাপিত বৃহত্তম টেলিস্কোপ।
হার্ভার্ড কলেজ মানমন্দিরের বিভিন্ন সময়ে পরিচালকবৃন্দ হলেন:
স্কটিশ চার্চ কলেজ

স্কটিশ চার্চ কলেজ ভারতের প্রাচীনতম ক্রমাগত চলমান খ্রিস্টান আর্টস অ্যান্ড সায়েন্সেস কলেজ। পশ্চিমবঙ্গের উচ্চ শিক্ষার একটি প্রধান আসন হচ্ছে এই মর্যাদাপূর্ণ কলেজ,যা National Assessment and Accreditation Council কর্তৃক সর্বোচ্চ গ্রেড 'A' দেওয়া হয়েছে। বিশ্ববিদ্যালয় মঞ্জুরি কমিশন (ভারত) কর্তৃক College with Potential for Excellence হিসাবে স্বীকৃত হয়েছে। এখানে undergraduate এবং postgraduate পড়ান হয় এবং এশিয়ার প্রাচীনতম ক্রমাগত চলমান খ্রিস্টান লিবারেল আর্টস অ্যান্ড সায়েন্সেস কলেজ। কলকাতার স্কটিশ চার্চ কলেজ তার সমৃদ্ধ ঐতিহ্য, উচ্চ একাডেমিক মান এবং তার শিক্ষার পরিবেশের জন্য উচ্চ প্রশংসিত। ১৮৩০ সালের ১৩ জুলাই আলেকজান্ডার ডাফ এবং রাজা রামমোহন রায় দ্যা জেনারেল অ্যাসেম্বলি'জ ইনস্টিটিউশন যা বর্তমানে স্কটিশ চার্চ কলেজ নামে পরিচিত, প্রতিষ্ঠা করেন।
মিডিয়া জরিপ হার দ্বারা ভারতের শীর্ষ পঞ্চাশ কলেজ এর এক হিসাবে স্কটিশ চার্চ কলেজ স্বীকৃত হয়েছে। কলকাতা বিশ্ববিদ্যালয়র অধীনে পঞ্চম প্রতিষ্ঠান এবং দ্বিতীয় খ্রিস্টান সংখ্যালঘু সম্প্রদায়ের কলেজ যেখানে ২০১৭ সালের স্বশাসিত শিক্ষা ব্যবস্থা চালু হয়েছে।
রুদ্রপ্রসাদ সেনগুপ্ত

রূদ্রপ্রসাদ সেনগুপ্ত: বাঙালি অভিনেতা ও থিয়েটার পরিচালক। তার জন্ম পশ্চিমবঙ্গের কলকাতায়। তার পিতা ও মাতার নাম যথাক্রমে শ্রী অনন্ত সেনগুপ্ত এবং শ্রীমতী ঊষাপ্রভা সেনগুপ্ত।কলকাতা বিশ্ববিদ্যালয়-এর অধীনে উত্তর কলকাতার স্কটিশ চার্চ কলেজ থেকে ইংরেজি বিভাগে এম.এ পাশ করেন। এরপর তিনি কিছুদিন ইংরেজি শিক্ষকতা করেন।
১৯৬১ সালে তিনি কলকাতায় নান্দীকার নামের এক নাট্য গোষ্ঠীতে যোগদান করেন। ১৯৭০ সাল থেকে উনি ঐ নাট্য সংগঠনের পরিচালক হিসেবে অনেক নাটক পরিচালনা করেন ও ওই বছর থেকেই উনি ঐ নাট্য সংগঠনের প্রধান হন। ১৯৮০ সালের শ্রেষ্ঠ জাতীয় পুরস্কার, যা উনি সঙ্গীত নাটক একাদেমি থেকে লাভ করেন। তার স্ত্রী স্বাতীলেখা সেনগুপ্ত - যিনি সত্যজিৎ রায় পরিচালিত ঘরে বাইরে (চলচ্চিত্র)-এ অভিনয় করার জন্য বিখ্যাত।
কলেজ স্ট্রিট (কলকাতা)

কলেজ স্ট্রিট হল মধ্য কলকাতার একটি ১.৫ কিলোমিটার দীর্ঘ রাস্তা। বউবাজার অঞ্চলের গণেশচন্দ্র অ্যাভিনিউ-এর মোড় থেকে মহাত্মা গান্ধী রোড মোড় পর্যন্ত এই রাস্তাটি প্রসারিত। কলকাতা শহরের কয়েকটি প্রধান শিক্ষা প্রতিষ্ঠান এবং প্রধান বই প্রকাশনা ও বিক্রয় কেন্দ্রটি এই রাস্তার ধারে অবস্থিত।
কলেজ স্ট্রিট কলকাতার প্রধান বই প্রকাশনা ও বিক্রয় কেন্দ্র। তাই এই অঞ্চলটিকে বইপাড়া বলা হয়। আনন্দ পাবলিশার্স, দে'জ পাবলিশিং, রুপা অ্যান্ড কোং, দেব সাহিত্য কুটীর, সাহিত্যম, পত্র ভারতী প্রভৃতি প্রধান বাংলা প্রকাশনা সংস্থাগুলির প্রধান কার্যালয় এখানেই অবস্থিত। রাস্তার দুধারে বই-এর অনেক ছোটো ছোটো দোকান আছে। এখানে পুরনো ও নতুন বই পাওয়া যায়। "স্মিথসোনিয়ান" পত্রিকার একটি নিবন্ধে কলেজ স্ট্রিট সম্পর্কে বলা হয়েছে, "...(কলেজ স্ট্রিট) আধ-কিলোমিটার লম্বা বইয়ের দোকানে ভরা রাস্তা। এর দুপাশের ফুটপাথে প্রত্যেকটি ভারতীয় ভাষায় প্রকাশিত বইপত্র পাওয়া যায়। এমনকি ফ্রান্স, জার্মানি, রাশিয়া ও ইংল্যান্ডে আউট-অফ-প্রিন্ট হয়ে যাওয়া অনেক বইই এখানে পাওয়া যায়।" যে বই কলেজ স্ট্রীট এ পাওয়া যাই না সেই বই এর কোনো অস্তিত্ব নাই বলা হয়.
২০০৭ সালে টাইম ম্যাগাজিন-এর "বেস্ট অফ এশিয়া" তালিকায় ভারতের উল্লেখযোগ্য স্থানের স্বীকৃতি পায় কলেজ স্ট্রিট।
এই রাস্তার ধারে অবস্থিত উল্লেখযোগ্য শিক্ষাপ্রতিষ্ঠানগুলি হল:
ইউএসএ ১৯৩

ইউএসএ ১৯৩ ("এনআরওএল-২১" বা "এনআরও লাউঞ্চ-২১" নামেও পরিচিত) একটি মার্কিন সামরিক গোয়েন্দা উপগ্রহ। ২০০৬ সালের ১৪ই ডিসেম্বর এটি উৎক্ষেপণ করা হয়। এটি ইউনাইটেড লাউঞ্চ অ্যালায়েন্স কর্তৃক উৎক্ষেপণকৃত প্রথম নভোযান ছিল। এই কৃত্রিম উপগ্রহটির মালিকানা ছিল মার্কিন ন্যাশনাল রিকনেসাঁ অফিসের হাতে এবং এর গঠন প্রণালী ও উদ্দেশ্য ছিল অনেকটাই গোপনীয়। বিশেষ বিশেষ শ্রেণীর লোকেরাই কেবল এ সম্বন্ধে ভালো জানে।
উৎক্ষেপণের পরপরই এই কৃত্রিম উপগ্রহটির অভ্যন্তরে গোলযোগের সৃষ্টি হয়। অনেক ঝামেলার কথা বিবেচনা করে ২০০৮ সালের ১১ই ফেব্রুয়ারি অবশেষে এটি ইচ্ছাকৃতভাবে ধ্বংস করে ফেলা হয়। এটি ধ্বংস করা হয় বর্তমানে হাওয়াইয়ের পশ্চিমে ভাসমান ইউএসএস লেক এরি নামক যুদ্ধ জাহাজ থেকে উৎক্ষিপ্ত এসএম-৩ নামক ক্ষেপণাস্ত্রের মাধ্যমে। এই ঘটনার মাধ্যমে যুক্তরাষ্ট্র ও চীনের মাঝে বিরাজমান সন্দেহ আরও ঘনীভূত হয়। অনেকেই মনে করেছেন এ ধরনের ধ্বংসলীলা যুক্তরাষ্ট্র, চীন ও রাশিয়ার মধ্যে সম্ভাব্য মহাকাশ যুদ্ধকে উস্কে দেবে।
আনন্দমোহন কলেজ (কলকাতা)

আনন্দ মোহন কলেজ(Ananda Mohan College): সিটি কলেজ (আমহার্স্ট স্ট্রিট)-এর সান্ধ্য বিভাগের নাম। কলকাতার এক স্নাতক পর্যায়ের কলেজ, এটি কলকাতা বিশ্ববিদ্যালয়ের অধিভুক্ত। কলেজটি কলকাতার রাজা রামমোহন সরণিতে অবস্থিত। ১৮৭৯ সালের ৬ জানুয়ারি সাধারণ ব্রাহ্মসমাজের পণ্ডিত শিবনাথ শাস্ত্রী ও স্যার সুরেন্দ্রনাথ ব্যানার্জীর সহযোগিতায় প্রথমে আনন্দমোহন বসু সিটি স্কুল প্রতিষ্ঠিত হয়। এর মাত্র দু'বছর পরেই ১৮৮১ সালে স্কুলটি কলেজে উন্নীত হয়ে সিটি কলেজ নামে নামাঙ্কিত হয়। বর্তমানের নতুন বাড়িটি ১৯১৭ সালে নির্মিত হয় ও ১৯১৮ সালে বাড়িটিতে কলেজের উদ্বোধন করা হয়। ১৯৬১ সালে কলেজেটির সান্ধ্য বিভাগ আনন্দ মোহন কলেজ নামে স্বীকৃতি লাভ করে।
প্যাথস অব গ্লোরি

প্যাথ্‌স অফ গ্লোরি স্ট্যানলি কুবরিক পরিচালিত একটি সাদাকালো যুদ্ধভিত্তিক চলচ্চিত্র। প্রথম বিশ্বযুদ্ধের পটভূমিকায় নির্মিত এই চলচ্চিত্রটি ১৯৫৭ সালে মুক্তি পায়। হামফ্রে কব রচিত একই নামের একটি উপন্যাসের কাহিনী অবলম্বনে এটি নির্মাণ করা হয়েছে।
১৯৯২ সালে মার্কিন যুক্তরাষ্ট্রের লাইব্রেরি অফ কংগ্রেস এই ছবিটিকে "সাংস্কৃতিক, ঐতিহাসিক ও নৈসর্গিক দৃষ্টিভঙ্গিতে তাৎপর্যপূর্ণ" হিসেবে ঘোষণা করে। একই সাথে এটি সংরক্ষণের জন্য ইউনাইটেড স্টেট্‌স ন্যাশনাল ফিল্ম রেজিস্ট্রিতে নিবন্ধিত হয়। ২০০৪ সালের অক্টোবর ও নভেম্বরে ব্রিটিশ ফিল্ম ইনস্টিটিউট এই ছবিটি লন্ডন চলচ্চিত্র উৎসবে প্রদর্শন করে। ছবিটির মূল নির্মাণ উপাদানের অনেক কিছু হারিয়ে গেছে। তথাপি আধুনিক চলচ্চিত্র অঙ্গণে এটিকে সংরক্ষণের জন্য যথাযথ উদ্যোগ নেয়া হয়েছে। লস অ্যাঞ্জেলেসের কয়েকটি স্টুডিও এটিকে নতুনভাবে সংরক্ষণ করেছেন এবং এই সংরক্ষণের শুরুতে স্ট্যানলি কুবরিকের বিধবা স্ত্রী কিস্ট্রিয়ানের উপস্থিতি রয়েছে। ক্রিস্টিয়ান মূল চলচ্চিত্রে শেষ কয়েক মিনিট অভিনয় করেছিল।
শিবনাথ শাস্ত্রী

শিবনাথ শাস্ত্রী (৩১ জানুয়ারি ১৮৪৭ – ৩০ সেপ্টেম্বর ১৯১৯) ছিলেন একজন শিক্ষাবিদ, সমাজসংস্কারক, দার্শনিক, লেখক, অনুবাদক, ঐতিহাসিক।
সাহিত্যিক, শিক্ষাবিদ, সমাজ-সংস্কারক ও ব্রাহ্মধর্ম প্রচারক আচার্য শিবনাথ শাস্ত্রী ১৮৪৭ সালের ৩১ জানুয়ারি পশ্চিমবঙ্গের দক্ষিণ চব্বিশ পরগনা জেলার চাংড়িপোতা গ্রামে (বর্তমানে সুভাষগ্রাম) তার মাতুলালয়ে জন্মগ্রহণ করেন। তার পৈতৃক নিবাস ছিল দক্ষিণ চব্বিশ পরগনা জেলার মজিলপুরে। তার পিতা পণ্ডিত হরানন্দ ভট্টাচার্য (১৮২৭-১৯১২) ছিলেন জয়নগর মজিলপুর পৌরসভার প্রথম পৌরপ্রধান। তার মাতুল দ্বারকানাথ বিদ্যাভূষণ (১৮১৯-১৮৮৬) ছিলেন তৎকালের অন্যতম শ্রেষ্ঠ সাপ্তাহিক পত্রিকা 'সোমপ্রকাশ'এর সম্পাদক।
শিবনাথ কলকাতার সংস্কৃত কলেজিয়েট স্কুল থেকে এন্ট্রান্স (১৮৬৬) এবং কলেজ থেকে এফ.এ (১৮৬৮), বি.এ (১৮৭১) ও এম.এ (১৮৭২) পাস করেন। পরে ঐ কলেজ থেকেই তিনি ‘শাস্ত্রী’ উপাধি লাভ করেন।
ছাত্রাবস্থায়ই (১৮৬৯) শিবনাথ কেশবচন্দ্র সেনের ভারতবর্ষীয় ব্রাহ্মসমাজে যোগ দেন। Indian Reforms Association-এ যোগ দিয়ে তিনি মদ্যপান নিবারণ ও নারীমুক্তি আন্দোলনে এবং শিল্প-সাহিত্য-কারিগরি বিদ্যার প্রচারে অংশগ্রহণ করেন। মদ্যপানের বিরোধিতা কল্পে তিনি ১৮৭০ সালে প্রকাশ করেন মদ না গরল শীর্ষক একটি মাসিক পত্রিকা। পরে তিনি সোমপ্রকাশ (১৮৭৩-৭৪) ও ধর্মবিষয়ক সমদর্শী পত্রিকা (১৮৭৪) এবং আরও পরে তত্ত্বকৌমুদী, ইন্ডিয়ান মেসেজ ও মুকুল (১৮৯৫) পত্রিকা সম্পাদনা করেন।
শিবনাথ কেশব সেনের ভারত আশ্রমের বয়স্কা মহিলা বিদ্যালয় (১৮৭২), ভবানীপুর সাউথ সুবারবন স্কুল (১৮৭৪) এবং হেয়ার স্কুলে (১৮৭৬) শিক্ষকতা করেন। এক পর্যায়ে তিনি সরকারি চাকরিতে ইস্তফা দিয়ে সাধারণ ব্রাহ্ম সমাজ প্রতিষ্ঠা করেন (১৮৭৮)। নারীমুক্তি আন্দোলনে বাল্যবিবাহের বিরুদ্ধে এবং বিধবাবিবাহের পক্ষে তিনি কেশবচন্দ্রের সহযোগী ছিলেন। তাঁদের বলিষ্ঠ প্রচেষ্টায় ১৮৭২ সালে মেয়েদের বিয়ের ন্যূনতম বয়সসীমা ১৪ বছর নির্ধারিত হয়।
১৮৭৭ সালে শিবনাথ ব্রাহ্ম যুবকদের ‘ঘননিবিষ্ট’ নামে একটি বৈপ্লবিক সমিতিতে সংগঠিত করে পৌত্তলিকতা ও জাতিভেদের বিরুদ্ধে এবং নারী-পুরুষের সমানাধিকার ও সর্বজনীন শিক্ষার পক্ষে সংস্কার আন্দোলনের সূচনা করেন। শিক্ষা প্রসারের জন্য তিনি সিটি স্কুল ও স্টুডেন্টস সোসাইটি নামে একটি গণতান্ত্রিক ছাত্র সমিতি (১৮৭৯) এবং নারী শিক্ষার প্রসারের লক্ষ্যে মেয়েদের নীতিবিদ্যালয় (১৮৮৪) স্থাপন করেন। ব্রাহ্ম সমাজের পক্ষে ভারতের প্রথম কিশোর মাসিক পত্রিকা সখা (১৮৮৩) তার উদ্যোগেই প্রকাশিত হয়। ১৮৯২ সালে তিনি ব্রাহ্ম সমাজের জন্য প্রতিষ্ঠা করেন সাধনাশ্রম।
শিবনাথ কাব্য , উপন্যাস , প্রবন্ধ, জীবনী ইত্যাদি ধারায় অনেক গ্রন্থ রচনা করেন। তার কয়েকটি অনুবাদ ও সম্পাদিত গ্রন্থও আছে। রামতনু লাহিড়ী ও তৎকালীন বঙ্গসমাজ (১৯০৪), আত্মচরিত (১৯১৮), History of Brahma Samaj ইত্যাদি তার গবেষণামূলক আকরগ্রন্থ। অন্যান্য উল্লেখযোগ্য রচনা হলো: নির্বাসিতের বিলাপ (১৮৬৮), পুষ্পমালা (১৮৭৫), মেজ বৌ (১৮৮০), হিমাদ্রি-কুসুম (১৮৮৭), পুষ্পাঞ্জলি (১৮৮৮), যুগান্তর (১৮৯৫), নয়নতারা (১৮৯৯), রামমোহন রায়, ধর্মজীবন (৩ খণ্ড, ১৯১৪-১৬), বিধবার ছেলে (১৯১৬) ইত্যাদি। ১৯১৯ সালের ৩০ সেপ্টেম্বর কলকাতায় তার মৃত্যু হয়।
ভেস্টমান্নায়েইয়ার

ভেস্টমান্নায়েইয়ার (আইসল্যান্ডীয় ভাষায়: Vestmannaeyjar) আইসল্যান্ডের মূল ভূখণ্ডের দক্ষিণে উত্তর আটলান্টিক মহাসাগরে ভেস্টমান্না দ্বীপপুঞ্জের বৃহত্তম দ্বীপ হেইমায়েই দ্বীপে অবস্থিত একটি শহর। এটি অপেক্ষাকৃত প্রাচীন একটি আইসল্যান্ডীয় বসতি; প্রথমে এখানে একটি জেলে গ্রাম ছিল। শহরটিতে মূলত কড মাছ ধরা ও প্রক্রিয়াজাত করা হয়। ১৯০৮ সালে আইসল্যান্ডের প্রথম মাছ হিমায়িত করার কারখানা এখানে স্থাপন করা হয়।
এই শহর ইতিহাসে অনেকবার বিপর্যয়ের সম্মুখীন হয়েছে। ১৫শ শতকে শহরটিতে প্রায়ই ইংরেজ জলদস্যুরা লুটতরাজ চালাত। ১৬২৭ সালে আলজেরীয় জলদস্যুরা এটি আক্রমণ করে এবং এখানকার অনেককে দাস হিসেবে ধরে নিয়ে যায়। ১৯৬৩ সালে সুর্ৎসেই আগ্নেয় দ্বীপটি যখন সাগরের তলদেশ থেকে উপরে উঠে আসে, তখন শহরটি আগ্নেয়ভস্মে ঢাকা পড়ে যায়। ১৯৭৩ সালের জানুয়ারি মাসে অনেকদিন ধরে সুপ্ত হেলগাফেল আগ্নেয়গিরির পার্শ্বদেশের প্রায় ১ মাইল দীর্ঘ ফাটল থেকে আবার অগ্ন্যুৎপাত শুরু হয় এবং শহরটি ভস্মচাপা পড়ে। অনেক অধিবাসী তখন শহর ত্যাগ করেন। জুন মাসে অগ্ন্যুৎপাত থেমে যাওয়ার পর তারা আবার ফিরে আসেন এবং শহরের দালানকোঠার উপর জমা হওয়া পুরু ভস্মের স্তর সরান। বর্তমানে শহরটি এই বিপর্যয় সম্পূর্ণ কাটিয়ে উঠেছে। এখানে প্রায় ৪০০০ লোকের বাস।
ডেনমার্ক প্রণালি

ডেনমার্ক প্রণালি (ডেনীয় ভাষায়: Danmarksstrædet, আইসল্যান্ডীয় ভাষায়: Grænlandssund) উত্তর-পশ্চিমে গ্রিনল্যান্ড এবং দক্ষিণ-পূর্বে আইসল্যান্ডের মধ্যে অবস্থিত একটি জলপ্রণালি। এর কিয়দংশ সুমেরুবৃত্তের উত্তরে অবস্থিত। এটি উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। এর সবচেয়ে সরু অংশটি ২৯০ কিলোমিটার প্রশস্ত। প্রণালিটি উত্তরে গ্রিনল্যান্ড সাগর থেকে শুরু হয়ে দক্ষিণে ৩০০ কিলোমিটার পর্যন্ত প্রসারিত হয়ে উত্তর আটলান্টিক সাগরের উন্মুক্ত পানিতে গিয়ে মিশেছে। প্রণালিটির পশ্চিম ধার ঘেঁষে শীতল পূর্ব গ্রিনল্যান্ড সমুদ্রস্রোত দক্ষিণ দিক বরাবর প্রবাহিত হয় এবং উত্তর মহাসাগর ও গ্রিনল্যান্ডের বরফটুপি থেকে হিমবাহ বয়ে নিয়ে আসে। অন্যদিকে আইসল্যান্ডের উপকূল ঘেঁষে অপেক্ষাকৃত উষ্ণ ইর্মিঙ্গার সমুদ্রস্রোতের একটি শাখা উত্তর দিকে প্রবাহিত হয়।
দ্বিতীয় বিশ্বযুদ্ধের সময় ১৯৪১ সালের ২৪শে মে ডেনমার্ক প্রণালির যুদ্ধ সংঘটিত হয়। এখানে জার্মান যুদ্ধজাহাজ "বিসমার্ক" ব্রিটিশ যুদ্ধ-ক্রুজার "এইচএমএস হুড"-কে ডুবিয়ে দেয়। ক্রুজারটি বিস্ফোরিত হয়ে বহু প্রাণহানি ঘটে এবং নিকটবর্তী ব্রিটিশ যুদ্ধজাহাজ "প্রিন্স অফ ওয়েলস"-এর ব্যাপক ক্ষতিসাধন করে। বিসমার্ক যুদ্ধজাহাজ সফলভাবে ডেনমার্ক প্রণালির মধ্য দিয়ে আটলান্টিক মহাসাগরে প্রবেশ করতে সক্ষম হয়, কিন্তু যুদ্ধের ফলে ক্ষতিগ্রস্ত হওয়ায় ব্রিটিশ নৌবহরের আর কোন ক্ষতি করতে পারেনি, যা সেটির মূল উদ্দেশ্য ছিল।
ডেনমার্ক প্রণালির আইসল্যান্ড ও গ্রিনল্যান্ডের মধ্যে পানির নিচে বিশ্বের বৃহত্তম জলপ্রপাতের সন্ধান পাওয়া গেছে। এই জলপ্রপাতের চূড়া থেকে সমুদ্রের তলদেশের গভীরতা প্রায় সাড়ে ১১ হাজার ফুট, যা ভেনেজুয়েলায় অবস্থিত বিশ্বের সবচেয়ে উঁচু জলপ্রপাত অ্যাঞ্জেলের উচ্চতার (৩২১২ ফুট) চেয়েও বেশি। পানির নিচে থাকা এই জলপ্রপাত প্রায় ১৭ হাজার ৫০০ থেকে ১১ হাজার ৫০০ বছর আগে তৈরি হয়েছিল বলে ধারণা করা হচ্ছে। এই জলপ্রপাতে প্রতি সেকেন্ডে ১ দশমিক ৬ ফুট বেগে পানি প্রবাহিত হচ্ছে, যেখানে নায়াগ্রা জলপ্রপাতে প্রতি সেকেন্ডে ১০০ ফুট পানির গতি দেখা যায়।
আইসল্যান্ডীয় নিম্নচাপ

আইসল্যান্ডীয় নিম্নচাপ () আইসল্যান্ড ও দক্ষিণ গ্রীনল্যান্ডের মধ্যবর্তী অঞ্চলে অবস্থিত প্রায়-স্থায়ী একটি বড় নিম্নচাপ অঞ্চলের কেন্দ্র। উত্তর গোলার্ধের শীতকালে এটি ব্যারেন্ট্‌স সাগর পর্যন্ত প্রসারিত হয়। শীতকালে মহাসাগরের তাপমাত্রা মহাদেশগুলির তুলনায় বেশ উষ্ণ থাকে এবং তাপমাত্রার এই পার্থক্যের কারণেই আইসল্যান্ডীয় নিম্নচাপের সৃষ্টি হয়। নিম্নচাপটি উত্তর আটলান্টিক মহাসাগরের বায়ুপ্রবাহ অনেকাংশে নিয়ন্ত্রণ করে এবং বহু শীতকালীন ঘূর্ণিঝড়ের জন্ম দেয়। গ্রীষ্মকালে নিম্নচাপটি দুর্বল হয়ে পড়ে এবং দুইটি ভিন্ন কেন্দ্রে ভাগ হয়ে যায়; একটি কেন্দ্র ডেভিস প্রণালী এবং অপরটি আইসল্যান্ডের পশ্চিমে অবস্থান নেয়। জানুয়ারি মাসে এটির গড় বায়ুচাপ ৯৯৬ মিলিবার। উপসাগরীয় সমুদ্রস্রোত আইসল্যান্ডীয় নিম্নচাপটিকে উত্তরদিকে সরিয়ে দেয়। নিম্নচাপটি উত্তর আটলান্টিক আন্দোলনের একটি মেরু গঠন করেছে; অপর মেরুটি হল আজোরেস উচ্চচাপ।
ভেস্টমান্না দ্বীপপুঞ্জ

ভেস্টমান্না দ্বীপপুঞ্জ () আইসল্যান্ডের দক্ষিণ উপকূলের নিকটে উত্তর আটলান্টিক মহাসাগরে অবস্থিত ১৪টি ক্ষুদ্র দ্বীপের সমষ্টি। এদের সামগ্রিক আয়তন প্রায় ২১ বর্গকিলোমিটার। শিলাময় ও বিরান এই দ্বীপগুলি আগ্নেয় প্রকৃতির। খাড়া পাহাড়ী ধারগুলি আটলান্টিক মহাসাগর থেকে সোজা প্রায় ৩০০ মিটার উঁচুতে উঠে গেছে।
দ্বীপগুলির মধ্যে সবচেয়ে বড়টির নাম হেইমায়েই (আয়তন ১৩.৪ বর্গকিলোমিটার)। এটির দৈর্ঘ্য প্রায় ৬ কিমি। কেবল এই দ্বীপটিতেই মানুষের বসতি আছে। এই দ্বীপে ভেস্টমান্নায়েইয়ার শহর অবস্থিত। ১৯৬৩-৬৭ সালে দ্বীপপুঞ্জটির ২৩ কিলোমিটার দক্ষিণ-পশ্চিমে আগ্নেয় দ্বীপ সুর্ৎসেই-এর আবির্ভাব ঘটে এবং দ্বীপগুলি আগ্নেয়ভস্মে চাপা পড়ে যায়।
ভাত্‌নাইয়োকুত্‌ল

ভাত্‌নাইয়োকুত্‌ল (আইসল্যান্ডীয় ভাষায়: Vatnajökull আ-ধ্ব-ব: ) দক্ষিণ-পূর্ব আইসল্যান্ডে অবস্থিত একটি বিস্তীর্ণ বরফক্ষেত্র। এটি আইসল্যান্ড ও ইউরোপের বৃহত্তম হিমবাহ। এর আয়তন প্রায় ৮,৪০০ বর্গ কিলোমিটার, যা আইসল্যান্ডের আয়তনের প্রায় ৮%। এখানকার বরফের গড় পুরুত্ব ৪০০ মিটার এবং সর্বোচ্চ পুরুত্ব ১০০০ মিটার। ক্ষেত্রটির পৃষ্ঠ বেশির ভাগ স্থানেই সমুদ্রতল থেকে প্রায় ৫০০০ ফুট উচ্চতায় অবস্থিত। দক্ষিণে ওরায়েফাইয়োকুত্‌ল (Öræfajökull) হিমবাহ এলাকায় এটির উচ্চতা বৃদ্ধি পেয়েছে এবং এখানেই ২,১১০ মিটার উচ্চতাবিশিষ্ট আইসল্যান্ডের সর্বোচ্চ শৃঙ্গ খ্‌ভান্নাটাল্‌শনুখুর (Hvannadalshnúkur) অবস্থিত।
গোটা বরফক্ষেত্র জুড়েই বহু সক্রিয় আগ্নেয়গিরি রয়েছে। এই আগ্নেয়গিরির উত্তাপে বরফ গলে যে পানি হয়, সেগুলি থেকে শত শত নদীর সৃষ্টি হয়েছে। এই নদীগুলির মধ্যে থিয়ৌর্সাও (Thjórsá), স্খিয়ালফান্টাফ্লিয়ৌত (Skjálfandafljót), ফিয়োৎলুম (Fjöllum), ইয়োকুলসাও আও দাই (Jökulsá á Dai) এবং লাগারফ্লিয়ৌত (Lagarfljót) উল্লেখযোগ্য। বরফক্ষেত্র ও সাগরের মাঝখানে একচিলতে ভূমি আছে, কিন্তু বরফগলা পানি, বরফের তলে অবস্থিত উষ্ণ প্রস্রবণের কারণে হিমবাহের বিস্ফোরণ, ইত্যাদি কারণে এই ভূমির উপর দিয়ে বহুদিন যাবৎ কোন রাস্তা নির্মাণ করা যায়নি। শেষ পর্যন্ত ১৯৭০-এর দশকের মাঝে এসে রাস্তাটি নির্মাণ সম্ভব হয় এবং এর ফলে সমগ্র আইসল্যান্ড বেষ্টনকারী মহাসড়ক নির্মাণ সমাপ্ত হয়।
বরফ ক্ষেত্রটির তলদেশে অবস্থিত বৃহত্তম গ্রিম্‌সভোত্‌ন আগ্নেয়গিরিতে কিছুদিন পর পরই অগ্ন্যুৎপাত হয়, যার ফলে এর আশেপাশের বরফ গলে গিয়ে হ্রদের সৃষ্টি হয়। এই হ্রদটি মাঝেমাঝে চারপাশের বরফের প্রাচীর ভেদ করে বেরিয়ে আসে এবং ইয়োখুলখ্‌লাউপ নামের ভয়াবহ বন্যার সৃষ্টি করে। ১৯৩৪ ও ১৯৩৮ সালের অগ্ন্যুৎপাতের সময় ইয়োখুলখ্‌লাউপের নিঃসরণের পরিমাণ প্রতি সেকেন্ডে ৫০,০০০ ঘনমিটার পর্যন্ত পৌঁছেছিল। বিংশ শতাব্দীতে প্রতি ৫ থেকে ১০ বছর অন্তর একটি করে ইয়োখুলখ্‌লাউপ ঘটেছে।
জলবায়ুর পরিবর্তন ও আগ্নেয় কর্মকাণ্ডের ফলে ভাত্‌নাইয়োকুত্‌লের আয়তন সম্প্রতি হ্রাস পাচ্ছে।
থিয়ৌর্সাও নদী

থিয়ৌর্সাও নদী (আইসল্যান্ডীয় ভাষায়: Þjórsá) আইসল্যান্ডের দীর্ঘতম নদী। এটি কেন্দ্রীয় মালভূমিতে হফ্‌স হিমবাহের উত্তর-পূর্বে উৎপত্তিলাভ করে দক্ষিণ-পশ্চিমে ২৩০ কিলোমিটার প্রবাহিত অয়ে সেলফস-এর দক্ষিণ-পূর্বে আটলান্টিক মহাসাগরে পতিত হয়েছে। থিয়ৌর্সাও নদী এবং এর বৃহত্তম উপনদী থুংগনা নদী ভাত্‌না, হফ্‌স এবং আরও অনেকগুলি ছোট ছোট হিমবাহের বরফগলা পানি বহন করে নিয়ে আসে এবং প্রায় ৭,৫৩০ বর্গ কিলোমিটার আয়তনের অববাহিকা এলাকা বিধৌত করে। এই নদীবিধৌত এলাকার নিম্ন তৃতীয়াংশেই আইসল্যান্ডের সবচেয়ে নিবিড় খামার এলাকা অবস্থিত। দক্ষিণ-পশ্চিমের জনবহুল অঞ্চলে অবস্থিত বলে এবং আকারে বড় বলে অন্য যেকোন নদীর তুলনায় থিয়ৌর্সাও নদী থেকেই সবচেয়ে বেশি জলবিদ্যুৎ উৎপাদন করা হয়।
আইসল্যান্ডকে বেষ্টনকারী মহাসড়ক খ্‌রিংভেগুর (hringvegur) সেলফস ও খেল্লা শহরের কাছে একটি সেতুর মাধ্যমে নদীটি অতিক্রম করেছে।
থিংভেৎলির

থিংভেৎলির (আইসল্যান্ডীয় ভাষায়: Þingvellir; Þing 'সংসদ', vellir 'সমভূমি') আইসল্যান্ডের একটি ঐতিহাসিকভাবে গুরুত্বপূর্ণ স্থান। এটি দক্ষিণ-পশ্চিম আইসল্যান্ডে, থিংভাৎলাভাত্‌ন হ্রদের উত্তর উপকূলে অবস্থিত। ৯৩০ থেকে ১৭৯৮ সাল পর্যন্ত এটি আইসল্যান্ডের আইনসভা আলথিং-এর বাৎসরিক মিলনস্থল ছিল। বর্তমানে প্রাচীন ভবনগুলির সামান্যই অবশিষ্ট আছে। আইসল্যান্ডের অতীত ইতিহাস-বিজড়িত স্থানটিকে বর্তমানে একটি জাতীয় উদ্যানের মর্যাদা দেয়া হয়েছে।
১৯৪৪ সালের ১৭ই জুন এই থিংভেৎলিরেই আইসল্যান্ড প্রজাতন্ত্রের স্বাধীনতা ঘোষণা করা হয়। এছাড়াও এখানে আইসল্যান্ডের প্রধানমন্ত্রীর গ্রীষ্মকালীন ছুটি কাটানোর আবাসস্থল আছে।
থিংভাৎলাভাত্‌ন হ্রদ

থিংভাৎলাভাত্‌ন হ্রদ (আইসল্যান্ডীয় ভাষায়: Thingvallavatn) দক্ষিণ-পশ্চিম আইসল্যান্ডে, রেইকাভিক থেকে ৩২ কিলোমিটার পূর্বে অবস্থিত একটি হ্রদ। এটির দৈর্ঘ্য ১৪ কিমি, সর্বোচ্চ প্রস্থ ১০ কিমি এবং সর্বোচ্চ গভীরতা ১১৪ মিটার। ৮২ বর্গ কিলোমিটার আয়তনবিশিষ্ট থিংভাৎলাভাত্‌ন আইসল্যান্ডের বৃহত্তম হ্রদ। এখানে অনেকেই ট্রাউট ও চার মাছ ধরতে আসেন। হ্রদটির পানি দক্ষিণে সগ নদী ও সেখান থেকে ওলফুসাও নদীর মাধ্যমে আটলান্টিক মহাসাগরে পড়েছে। হ্রদের উত্তর তীরে ঐতিহাসিক থিংভেৎলির অবস্থিত, যেখানে আইসল্যান্ডের প্রাচীন আইনসভা আলথিং বসত। ১৯২৮ সাল থেকে হ্রদটি একটি জাতীয় উদ্যানের অংশ।
হ্রদটির ভূ-গঠন আইসল্যান্ডের আগ্নেয় উৎসের সাক্ষ্য দেয়। হ্রদটির চারপাশের ভূমিতে অনেক ফাটল আছে (যাদের মধ্যে আলমান্নায়া বৃহত্তম) যা থেকে বোঝা যায় এখানে আমেরিকা ও ইউরোপের টেকটনিক প্লেটগুলি পরস্পরের সাথে সংঘর্ষে লিপ্ত।
রেইকিয়ানেসপায়ের

রেইকিয়ানেসপায়ের (আইসল্যান্ডীয় ভাষায়: Reykjanesbær) দক্ষিণ-পশ্চিম আইসল্যান্ডে রেইকিয়ানেসপায়ের উপদ্বীপে ফাখ্‌সাফ্লোই উপসাগরের তীরে অবস্থিত একটি পৌর এলাকা। ১৯৯৫ সালে কেপ্লাভিক (Keflavík) শহরকে পার্শ্ববর্তী নিয়ার্দভিক (Njardvík) ও হাফনির (Hafnir) শহরের সাথে একত্রিত করে এই নতুন প্রশাসনিক শহরটি গঠন করা হয়। এর আগে তিনটি শহরের জনগণ এই একত্রীকরণের পক্ষে ভোট দেন। এটি একটি মৎস্যবন্দর ও স্থানীয় বাজারকেন্দ্র। এছাড়াও এখানে একটি আন্তর্জাতিক বিমানবন্দর ও দ্বিতীয় বিশ্বযুদ্ধের সময়ে নির্মিত একটি মার্কিন বিমান ঘাঁটি আছে। বিমান ঘাঁটিটিকে পরবর্তীতে ১৯৫১ সালে নেটোর ঘাঁটিতে রূপান্তরিত করা হয়। একটি ৪৮ কিলোমিটার লম্বা পাকা রাস্তা বিমানবন্দরটির সাথে রেইকিয়াভিককে সংযুক্ত করেছে।
যে তিনটি শহর নিয়ে রেইকিয়ানেসপায়ের গঠিত, তাদের মধ্যে কেপ্লাভিক বৃহত্তম এবং হাফনির ক্ষুদ্রতম। কেপ্লাভিক ও নিয়ার্দভিক অতীতে দুইটি আলাদা শহর ছিল, কিন্তু ২০শ শতকের দ্বিতীয়ার্ধে এগুলি আকারে বাড়তে শুরু করে এবং শেষ পর্যন্ত একটি মাত্র রাস্তা এদেরকে আলাদা করতে সক্ষম হয়, যার উত্তরে কেপ্লাভিক ও দক্ষিণে নিয়ার্দভিক। নতুন রেইকিয়ানেসপায়ের শহর বর্তমানে আইসল্যান্ডের ৫ম বৃহত্তম শহর এবং এখানে প্রায় ১৩ হাজার লোকের বাস।
সিগলুফিয়োর্দুর

সিগলুফিয়োর্দুর (আইসল্যান্ডীয় ভাষায়: Siglufjörður) উত্তর আইসল্যান্ডের শহর। এটি গ্রিনল্যান্ড সাগরের একটি ছোট খাঁড়ির তীরে অবস্থিত। শহরটি আইসল্যান্ডের অন্যান্য অংশ থেকে খানিকটা বিচ্ছিন্ন। ১৯৪০ ও ১৯৫০-এর দশকে এটি একটি প্রধান মৎস্য বন্দর ছিল। তখন এটি ছিল আইসল্যান্ডের হেরিং মাছ শিল্পের কেন্দ্র। এখানে অনেকগুলি হিমায়ন ও মাছ প্রক্রিয়াকরণ কারখানা ছিল। এখান থেকে হেরিংজাত খাবার ও তেল রপ্তানি করা হত। ১৯৭০ সালের পর হেরিং শিকারের পরিমাণ কমে যাওয়ায় এই শিল্পের গুরুত্ব হ্রাস পায়। বর্তমানে লোকসংখ্যা প্রায় ১৪০০।
আইসল্যান্ড সরকার শহরের জনসংখ্যা হ্রাস প্রতিরোধকল্পে শহরটির সাথে আইসল্যান্ডের বাকী অংশের সড়ক যোগাযোগ উন্নয়নের চেষ্টা করছেন। আগামী দশকে সিগলুফিয়োর্দুরকে দুইটি সুড়ঙ্গের সাহায্যে পার্শ্ববর্তী ঔলাফ্‌সফিয়োর্দুর শহরের সাথে যুক্ত করা হবে।
সেলফস

সেলফস (আইসল্যান্ডীয় ভাষায়: Selfoss) দক্ষিণ-পশ্চিম আইসল্যান্ডের একটি গ্রাম-শহর। এটি রেইকাভিকের দক্ষিণ-পূর্বে ৪৮ কিলোমিটার দূরে, আটলান্টিক মহাসাগরের উপকূল থেকে প্রায় ৮ কিলোমিটার অভ্যন্তরে ওলফুসাও নদীর তীরে অবস্থিত। বর্তমানে এটি আওরবর্গ পৌর এলাকার অন্তর্গত। শহরটির ভেতর দিয়ে আইসল্যান্ডের রিং রোড (Hringvegur) চলে গেছে। সেলফস দেশের সবচেয়ে নিবিড় কৃষি অঞ্চলের পশ্চিম প্রান্তে অবস্থিত একটি কৃষি বাজার ও দুগ্ধ উৎপাদন কেন্দ্র। এটি রেইকাভিক শহরের দুধের প্রায় সমস্ত চাহিদা মেটায়। এছাড়াও এটি একটি জনপ্রিয় অবকাশযাপন কেন্দ্র। এখানে প্রায় ৬,০০০ লোকের বাস।
১০০০ সালের কিছুকাল পরে দৌরির আওসাসন সেলফসে বসতি স্থাপন করেন। তবে আইসল্যান্ডের গাথাগুলিতে উল্লেখ আছে ৮৭৩-৮৭৪ সালের শীতকালে ইংগৌলফুর আর্নারসন এখানে এসেছিলেন। ১৮৯১ সালের গ্রীষ্মে থ্রিগভি গুন্নারসন নামের এক আলথিং সদস্যের প্রস্তাবমতে ওলফুসাও নদীর উপর আইসল্যান্ডের প্রথম ঝুলন্ত সেতু (suspension bridge) নির্মাণ করা হয়। এর ফলে সেলফস আশেপাশের কৃষি অঞ্চলের একটি যৌক্তিক সেবা কেন্দ্রে পরিণত হয়। ১৯০০ সালে এখানে মাত্র ৪০ জন লোকের বাস ছিল। ২০০৬ সাল নাগাদ তা বেড়ে দাঁড়িয়েছে ৬০০০। ১৯৩০ সালে দুগ্ধ ফার্ম মিয়ৌল্কউর্বু ফ্লৌয়ামান্না এবং জেনারেল স্টোর কাউপ্‌ফেলাগ আওর্নেসিংগা এখানে প্রতিষ্ঠিত হয়। এই দুইটি কোম্পানি বহু দশক ধরে স্থানীয় লোকদের চাকরির ব্যবস্থা করে আসছে।
উত্তরবঙ্গ সংবাদ

উত্তরবঙ্গ সংবাদ পশ্চিমবঙ্গ থেকে প্রকাশিত একটি বাংলা সংবাদপত্র । এটি উত্তরবঙ্গের সবথেকে বেশি প্রচারিত সংবাদপত্র ।
উত্তরবঙ্গ সংবাদ শিলিগুড়ি থেকে প্রকাশিত হয়। সংবাদপত্রটি প্রথম প্রকাশিত হয় ১৯৮০ সালের ১৯ মে তারিখে শিলিগুড়িতে। সুহাস তালুকদার সংবাদপত্রটির প্রতিষ্ঠাতা সম্পাদক ছিলেন। বর্তমানে এটি শিলিগুড়ি ছাড়াও কোচবিহার এবং মালদা থেকেও মুদ্রিত হচ্ছে । এটি কলকাতার বাইরে প্রথম দৈনিক কাগজ। এর দৈনিক ১৫ লাখ প্রতিলিপি ছাপা হয় 
এছাড়াও উত্তরবঙ্গ সংবাদের নিজস্ব 'তথ্যকেন্দ্র' নামের একটি মাসিক পত্রিকা বের হয়।
উত্তরবঙ্গ সংবাদের ওয়েবসাইট
ভুবনচন্দ্র মুখোপাধ্যায়

ভুবনচন্দ্র মুখোপাধ্যায় (১৮৪২ - ১৯১১) একজন বাঙালি সাহিত্যিক । ইনি বর্তমান পশ্চিমবঙ্গের দক্ষিণ চব্বিশ পরগণা জেলার শাসন এ জন্মগ্রহণ করেন । ছোটবেলায় তিনি মিশনারী বিদ্যালয়ে পড়াশোনা করেন । বারুইপুর সরকারি সাহায্য প্রাপ্ত বিদ্যালয়ে শিক্ষকতা করেন। 
পরিদর্শক, সোমপ্রকাশ, সংবাদ প্রভাকর প্রভৃতি পত্রিকার সম্পাদনা ও পরিচালনা করেন । বসুমতী পত্রিকা সাপ্তাহিক হিসাবে প্রকাশিত হলে তিনি তার প্রথম সম্পাদক হন । এছাড়াও তিনি বিদূষক এবং জন্মভূমি পত্রিকাও সম্পাদনা করেছিলেন । 
ভুবনচন্দ্র কালীপ্রসন্ন সিংহ প্রতিষ্ঠিত বিদ্যোৎসাহিনী সভার লিপিকার ছিলেন । অনেকের মতে কালীপ্রসন্ন সিংহের হুতোম প্যাঁচার নকশার অনেক রচনা তার লেখা । 
ভুবনচন্দ্র মুখোপাধ্যায় রচিত গ্রন্থের মধ্যে উল্লেখযোগ্য হরিদাসের গুপ্তকথা, "লন্ডন রহস্য" (অনুবাদ), "সমাজ-কুচিত্র", "ঠাকুরপো", "বিলাতী গুপ্তকথা", "স্বদেশ বিলাস", "রামকৃষ্ণচরিতামৃত", "বাবুচোর", প্রভৃতি । ইনি সারাজীবন দারিদ্র্যের মধ্যে থেকেও সাহিত্য চর্চা থেকে নিবৃত্ত হন নি। 
১৮৭৩ সালের ২৯ জুন "মায়াকানন" নামে ট্রাজেডি নাটক অসমাপ্ত রেখে মাইকেল মধুসূদন দত্ত মৃত্যুবরণ করলে ভূবনচন্দ্র মুখোপাধ্যায় নাটকটি সম্পূর্ণ করেন।
কালীনাথ দত্ত

কালীনাথ দত্ত (১৮৪৩ - ?) একজন বাঙালি লেখক। ইনি বর্তমান পশ্চিমবঙ্গের দক্ষিণ চব্বিশ পরগণা জেলার মজিলপুর শহরে জন্মগ্রহণ করেন।
কালীনাথ দত্ত উনিশ শতকে তত্ত্ববোধিনী, সমদর্শী প্রভৃতি পত্রিকায় পঞ্চ প্রদীপ ছদ্মনামের লেখক গোষ্ঠীর অন্যতম ছিলেন। ইনি ভারত সংস্কার নামে একটি সাপ্তাহিক পত্রিকা সম্পাদনা করতেন।
লর্ড লিটনের ডাকে ১৮৭৭ সালে দিল্লিতে সর্বভারতীয় সাহিত্যিক সমাবেশে বাংলার প্রতিনিধিত্ব করেন। মজিলপুর বালিকা বিদ্যালয়ের অন্যতম প্রতিষ্ঠাতা ছিলেন। ১৮৮৮ সালে জয়নগর মজিলপুর পৌরসভার সহকারী সভাপতি হন। বারুইপুরে বঙ্কিমচন্দ্র চট্টোপাধ্যায় ম্যাজিস্ট্রেট হলে কালীনাথ দত্ত তার পেশকারী করতেন।
কালীনাথ দত্ত রচিত বইয়ের মধ্যে উল্লেখযোগ্য ব্রহ্ম সাধনা, নিগূঢ় আত্মদর্শন প্রভৃতি। তার বইগুলি অধ্যাত্মচিন্তা এবং দর্শন জ্ঞানের পরিচয় বহন করে।
পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার
হরিকুমার চক্রবর্তী

হরিকুমার চক্রবর্তী (১৮৮২ - ১৯৬৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
হরিকুমার চক্রবর্তী পশ্চিমবঙ্গের দক্ষিণ চব্বিশ পরগণা জেলার সোনারপুর থানার অন্তর্গত চাংড়িপোতা (সুভাষগ্রাম) গ্রামে হরিকুমার জন্মগ্রহণ করেন। তার পিতার নাম যোগেন্দ্রকুমার চক্রবর্তী।
হরিকুমার চক্রবর্তী এবং মানবেন্দ্রনাথ রায় ওরফে নরেন্দ্রনাথ ভট্টাচার্যের নেতৃত্বেই স্বাধীনতা সংগ্রামের ধারার সূচনা হয় দক্ষিণ চব্বিশ পরগণা জেলায়। হরিকুমার প্রথমে অনুশীলন সমিতির সক্রিয় সদস্য ছিলেন। পরে তিনি বাঘা যতীনের যুগান্তর দলের সঙ্গে যুক্ত হন। বাঘা যতীনের নির্দেশে হরিকুমার সঙ্গীসাথীদের সাথে সুন্দরবনের গোসাবা অঞ্চলে গভীর জঙ্গলে ম্যাভেরিক জাহাজে জার্মানি থেকে পাঠানো অস্ত্রশস্ত্র ও অর্থ সংগ্রহের উদ্দেশ্যে অভিযান করতে যান। কলকাতায় হ্যারি এন্ড সন্স নামে ব্যবসায়ী প্রতিষ্ঠানের আড়ালে একটি গুপ্ত বিপ্লবী সংগঠন চালাতেন তিনি। অস্ত্র আমদানি ছিল তার দায়িত্ব। এই গুপ্ত ঘাঁটিতে তিনি গ্রেপ্তার হন ১৭ আগস্ট, ১৯১৫ সালে। এরপর ব্রিটিশ সরকার তাকে বহুদিন কারারুদ্ধ করে রাখে। সরকারী ভাষ্যে তিনি ছিলেন "'বাংলার সবথেকে ভয়ঙ্কর বিপ্লবী গোষ্ঠীর উচ্চ পর্যায়ের নেতা"'
১৯২১ খ্রিষ্টাব্দের ২০ জানুয়ারি তিনি জেল থেকে ছাড়া পান। এরপর তিনি কংগ্রেসে যোগ দেন। এই সময় তিনি নেতাজী সুভাষ ও চিত্তরঞ্জন দাশের সাহচর্য পেয়েছিলেন। তিনি মহাত্মা গান্ধীর ডাকে অসহযোগ আন্দোলনে সক্রিয় ভাবে অংশ নেন। তারপর তিনি দেশবন্ধু চিত্তরঞ্জন দাশের স্বরাজ পার্টিতে যোগ দেন এবং ইনডিপেন্ডেন্স লিগের বাংলাদেশ শাখার সম্পাদক হন। স্বরাজ পার্টির কাজে জড়িত থাকার জন্য ব্রিটিশ সরকার তাকে আবার গ্রেপ্তার করে। দীর্ঘকাল কারাবাসের ফলে তিনি অসুস্থ হয়ে পড়েন। তিনি বর্মার মান্দালয় ও ইনসিন জেলে বন্দী থাকেন।
১৯২৮ খ্রিষ্টাব্দে জেল থেকে ছাড়া পেয়ে কলকাতার কংগ্রেস অধিবেশনে ভলান্টিয়ার সাবকমিটির সম্পাদক হন । কংগ্রেসের এই অধিবেশনে নেতাজির পূর্ণ স্বাধীনতা প্রস্তাবের পরিবর্তে জওহরলাল নেহরুর স্বায়ত্তশাসনের প্রস্তাব গৃহীত হওয়ায় হরিকুমার কংগ্রেস ছেড়ে আবার বিপ্লবী কর্মকাণ্ডে জড়িত হন। তিনি দক্ষিণ চব্বিশ পরগণা জেলার বিভিন্ন অঞ্চলে বিপ্লবী সংগঠন গড়ে তোলেন। এই কারণে ব্রিটিশরা আবার ১৯৩০ সালে তাকে কারাবন্দী করে। তিনি যুগান্তর দলের মুখপত্র 'স্বাধীনতা' ও র‍্যাডিকাল পার্টির 'জনতা' পত্রিকা সম্পাদনা করতেন।
জেল থেকে ছাড়া পাওয়ার পর হরিকুমারের সাথে তার বন্ধু মানবেন্দ্রনাথ রায়ের আবার যোগাযোগ হয়। তারা তখন র‌্যাডিক্যাল হিউম্যানিজমের চর্চা করতে থাকেন। গোঁড়া ধার্মিক পরিবারে জন্মগ্রহণ করলেও হরিকুমার সারা জীবন যুক্তিবাদের চর্চা করেছেন। তিনি ঈশ্বর বা ধর্মে অবিশ্বাসী ছিলেন।
১৯৬৩ সালে ক্যানসার রোগে হরিকুমার চক্রবর্তীর জীবনাবসান হয়।
বায়ার ০৪ লেভারকুজেন

বায়ার ০৪ লেভারকুজেন ফুসবল জিএমবিএইচ (সাধারণত বায়ার ০৪ লেভারকুজেন, বায়ার লেভারকুজেন অথবা শুধুমাত্র বায়ার নামে পরিচিত) হচ্ছে লেভারকুজেন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় খেলে। এই ক্লাবটি ১৯০৪ সালের ১লা জুলাই তারিখে প্রতিষ্ঠিত হয়েছে। বায়ার ০৪ লেভারকুজেন তাদের সকল হোম ম্যাচ লেভারকুজেনের বেএরিনায় খেলে থাকে; যার ধারণক্ষমতা হচ্ছে ৩০,৮১০। বর্তমানে এই ক্লাবের ম্যানেজারের দায়িত্ব পালন করছেন শাবি আলোনসো এবং সভাপতির দায়িত্ব পালন করছেন ফের্নান্দো কারো। ফিনীয় গোলরক্ষক লুকাস রাদেকি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বায়ার ০৪ লেভারকুজেন এপর্যন্ত ২টি শিরোপা জয়লাভ করেছে; যার মধ্যে ১টি ২. বুন্দেসলিগা এবং ১টি ডিএফবি-পোকাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৮৭–৮৮ উয়েফা কাপ।
বুন্দেসলিগা:
২. বুন্দেসলিগা উত্তর:
ডিএফবি-পোকাল
ডিএফবি-সুপারকাপ:
উয়েফা কাপ:
উয়েফা চ্যাম্পিয়নস লিগ:
ফিফা বর্ষসেরা খেলোয়াড়

ফিফা বিশ্বসেরা ফুটবলার () ঘরোয়া এবং আন্তর্জাতিক অঙ্গনে ফুটবলে দক্ষতা ও ক্রীড়ানৈপুণ্যতা প্রদর্শনের উপর ভিত্তি করে দেয়া একটি বাৎসরিক পুরস্কার। বিভিন্ন দেশের জাতীয় দলের কোচ এবং অধিনায়কের ভোটের ভিত্তিতে প্রতিবছর একজন পুরুষ এবং একজন মহিলা খেলোয়াড়কে এ পুরস্কারের জন্য মনোনীত করা হয়। একজন কোচের ৩টি ভোট থাকে যেগুলোর পয়েন্ট যথাক্রমে ৫, ৩ এবং ১। সর্বোচ্চ ভোটপ্রাপ্ত খেলোয়াড় পুরস্কারের জন্য মনোনীত হন।
পুরুষ বিভাগে পুরস্কারটি চালু হয় ১৯৯১ সালে। এ পর্যন্ত দেয়া ১৭টি পুরস্কারের মধ্যে ৮টি জিতে নিয়ে ব্রাজিলীয় খেলোয়াড়গণ সুস্পষ্ট আধিপত্য বজায় রেখেছেন। মহিলা বিভাগে পুরস্কার চালু হয় ২০০১ সালে।
জিতেছেন।
স্টেথোস্কোপ

স্টেথোস্কোপ () হলো মানুষ অথবা প্রাণী দেহের হৃৎস্পন্দন কিংবা অন্যান্য অভ্যন্তরীণ শব্দ শোনার জন্য একটি ডাক্তারি যন্ত্র। এটি প্রধানত হৃৎস্পন্দন এবং নিঃশ্বাস-প্রশ্বাস এর শব্দ শুনতে ব্যবহার করা হয়। তবে এটি অন্ত্র, ধমনী এবং শিরাতে রক্ত বয়ে চলার শব্দ শোনার জন্যেও ব্যবহার করা হয়।
স্টেথোস্কোপ কে ডাক্তারি পেশার প্রতীকি হিসাবেও দেখা হয়।
১৮৫১ সালে, আইরিশ চিকিৎসক আর্থার লেয়ার্ড একটি বাইনোরাল স্টেথোস্কোপ আবিষ্কার করেছিলেন এবং ১৮৫২ সালে জর্জ ফিলিপ ক্যামম্যান বাণিজ্যিক উৎপাদনের জন্য স্টেথোস্কোপ যন্ত্রের (যা উভয় কানে ব্যবহার করেছিলেন) নকশা তৈরি করেছিলেন। ক্যামম্যান অ্যাসক্লুটেশন দ্বারা নির্ণয়ের উপর একটি বড় গ্রন্থও রচনা করেছিলেন, যা পরিশোধিত বাইনারাল স্টেথোস্কোপ সম্ভব করেছিল। ১৮৭৩ এর মধ্যে, একটি ডিফারেনশিয়াল স্টেথোস্কোপের বর্ণনা ছিল যা সামান্য স্টেরিও প্রভাব তৈরি করতে কিছুটা পৃথক অবস্থানের সাথে সংযোগ স্থাপন করতে পারে, যদিও এটি ক্লিনিকাল অনুশীলনে কোনও আদর্শ সরঞ্জাম হয়ে ওঠেনি।
রা'না লিয়াকত আলি খান

বেগম রানা লিয়াকত আলি খান (, গুল-ই-রানা নামে পরিচিত; ১৩ ফেব্রুয়ারি ১৯০৫ – ১৩ জুন ১৯৯০) পাকিস্তানের বিশিষ্ট মুসলিম নারী নেত্রী। তিনি পাকিস্তানের প্রথম প্রধানমন্ত্রী লিয়াকত আলি খানের দ্বিতীয় স্ত্রী ছিলেন। বেগম রানা ১৯০৫ সালে আগ্রা ও উধ যুক্ত প্রদেশে জন্ম গ্রহণ করেন। তার দাদা একজন হিন্দু ছিলেন, যিনি পরে খ্রিস্টান ধর্মে ধর্মান্তরিত হন। তিনি লক্ষ্মৌ বিশ্ববিদ্যালয়ে পড়ালেখা করেন এবং ১৯২৯ সালে অর্থনীতিতে প্রথম বিভাগে মাস্টার্স ডিগ্রি লাভ করেন।
বেগম রানা গোখলে মেমোরিয়াল স্কুলে শিক্ষকতা শুরু করেন। পরবর্তীতে তিনি দিল্লির ইন্দোপ্রস্থ কলেজে অর্থনীতির অধ্যাপিকা হিসেবে নিয়োগ পান। ১৯৩৩ সালের এপ্রিলে নবাবজাদা লিয়াকত আলি খানের সাথে তার বিয়ে হয়। এরপর থেকে তিনি নিজেকে মুসলিম নারীদের সংগঠিত করতে কাজ শুরু করেন। পাকিস্তান আন্দোলনে নিখিল ভারত মুসলিম লীগের নেত্রী হিসেবে গুরুত্বপূর্ণ ভূমিকা পালন করেন। তার স্বামী লিয়াকত আলি খানের হত্যার পর তিনি পাকিস্তানে নারীদের সামাজিক ও অর্থনৈতিক উন্নয়নের জন্য কাজ করে যান। ১৯৯০ সালে তিনি মৃত্যু বরণ করেন।
১৯৪৮ সালে তিনি নারীদের সামরিক শিক্ষার গুরুত্ব অনুধাবন করে পাকিস্তান উইমেন্স ন্যাশনাল গার্ড ও পাকিস্তান উইমেন নাভাল রিসার্ভ প্রতিষ্ঠা করেন। তাকে একজন বিগ্রেডিয়ারের সমমর্যাদায় উভয় প্রতিষ্ঠানের প্রধান নিয়ন্ত্রক হিসেবে নিয়োগ দেওয়া হয়। ১৯৪৯ সালে তিনি পাকিস্তান উইমেন্স এসোসিয়েশন প্রতিষ্ঠা করেন। তিনি এর প্রথম সভাপতি ছিলেন। 
বেগম রানা নেদারল্যান্ড (১৯৫০)ও ইতালিতে (১৯৬০) পাকিস্তানের রাষ্ট্রদূতের দায়িত্ব পালন করেন। তিনি পাকিস্তানের প্রথম মুসলমান নারী গভর্নর ছিলেন (সিন্ধু প্রদেশ-১৯৭০)। তিনিই প্রথম মুসলিম মহিলা যিনি জাতিসংঘের মানবাধিকার পদক লাভ করেন। জাতিসংঘের তিনি প্রথম মুসলিম নারী কূটনৈতিক।
ভালুকা

ভালুকা নামে বাংলাদেশে যেসব স্থান ও প্রশাসনিক অঞ্চল রয়েছে-
ভালুকা নামে ভারতে যেসব স্থান ও প্রশাসনিক অঞ্চল রয়েছে-
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স

ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স () বা আইট্রিপলই () ইলেকট্রনিক প্রকৌশলী এবং তড়িৎ ও বৈদ্যুতিন প্রকৌশলীদের আন্তর্জাতিক সংগঠন। আইট্রিপলই-র কর্পোরেট দপ্তর মার্কিন যুক্তরাষ্ট্রের নিউ ইয়র্কে, আর এর পরিচালনা কেন্দ্র নিউ জার্সিতে অবস্থিত।
১৮৮৪ সালে প্রতিষ্ঠিত আমেরিকান ইনস্টিটিউট অব ইলেকট্রিক্যাল ইঞ্জিনিয়ার্স (এআইডবলই) এবং ১৯১২ সালে প্রতিষ্ঠিত ইনস্টিটিউট অব রেডিও ইঞ্জিনিয়ার্সের (আইআরই) একত্রীকরণের ফলে ১৯৬৩ সালের ১ জানুয়ারি এই প্রতিষ্ঠানের জন্ম হয়। এর সদর দপ্তর নিউ ইয়র্কে।
তড়িৎচুম্বকীয় আবেশ

তড়িৎচুম্বকীয় আবেশ এমন একটি প্রক্রিয়া যার ফলে চৌম্বকীয় প্রভাবে একটি পরিবাহীর মধ্যে বিভবের সৃষ্টি হয়। এই প্রক্রিয়া তখনই সংঘটিত হয় যখন একটি পরিবর্তনশীল চৌম্বকক্ষেত্রের মধ্যে কোন পরিবাহীকে রাখা হয় অথবা কোন স্থির চৌম্বকক্ষেত্রের মধ্যে কোন গতিশীল পরিবাহীকে রাখা হয়। তখন ঐ চৌম্বকক্ষেত্রের চৌম্বকীয় বলরেখা পরিবাহীকে আঘাত করে। মূলত চৌম্বকক্ষেত্রের চৌম্বকীয় বলরেখা এবং পরিবাহীর মধ্যেকার আপেক্ষিক গতিই তড়িৎ চৌম্বকীয় আবেশ সৃষ্টি করে। সুতরাং একটি গতিশীল চুম্বক বা তরিৎবাহী বর্তনীর সাহায্যে 
অথবা একটি স্থির তড়িৎবাহী বর্তনীর তড়িৎ প্রবাহের পরিমাণ কম বেশি করে অন্য একটি সংবদ্ধ বর্তনীতে ক্ষনস্থায়ী তড়িচ্চালক বল ও তড়িৎ প্রবাহ উৎপন্ন হওয়ার পদ্ধতিকে তাড়িত চুম্বক আবেশ বলে।
মাইকেল ফ্যারাডে সর্বপ্রথম তড়িৎ-চুম্বকীয় আবেশ আবিষ্কার করেন, যা ১৮৩১ সালে প্রকাশিত হয়। ১৮৩২ সালে জোসেফ হেনরি পৃথকভাবে এটি আবিষ্কার করেন।
কম্পিউটিং

পরিগণনামূলক কর্মকাণ্ড বা ইংরেজি পরিভাষায় কম্পিউটিং (Computing) বলতে এমন সব বিশেষ লক্ষ্যবিশিষ্ট কর্মকাণ্ডকে বোঝায় যেগুলি সম্পাদনের জন্য পরিগণনাকারী যন্ত্রপাতি ব্যবহার করা আবশ্যক, কিংবা যেগুলি পরিগণনাকারী যন্ত্রপাতি ব্যবহার করে সুবিধা পেতে, অথবা যেগুলিতে পরিগণনাকারী যন্ত্রপাতি সৃষ্টি করা হয়। পরিগণনামূলক কর্মকাণ্ড ক্ষেত্রটির মধ্যে পদ্ধতি বা অ্যালোগোরিদমীয় প্রক্রিয়ার অধ্যয়ন ও পরীক্ষণ এবং পরিগণক যন্ত্রাংশসামগ্রী (হার্ডওয়্যার) ও নির্দেশনাসামগ্রীর (সফটওয়্যার) নির্মাণ অন্তর্ভুক্ত। এই ক্ষেত্রটির বৈজ্ঞানিক, গাণিতিক, প্রকৌশলগত, প্রযুক্তিগত ও সামাজিক দিক রয়েছে। পরিগণক যন্ত্রচালনা-সংশ্লিষ্ট প্রধান কয়েকটি উচ্চশিক্ষায়তনিক জ্ঞানের শাখা হল কম্পিউটার প্রকৌশল, কম্পিউটার বিজ্ঞান, কম্পিউটার নিরাপত্তা, উপাত্ত বিজ্ঞান, তথ্য ব্যবস্থাসমূহ, তথ্য প্রযুক্তি এবং সফটওয়্যার প্রকৌশল।
ম্যাট ডেমন

ম্যাথিউ পেইজ ডেমন (জন্ম অক্টোবর ৮, ১৯৭০) একজন মার্কিন অভিনেতা ও চিত্রনাট্যকার। "গুড উইল হান্টিং" চলচ্চিত্রের জন্য তিনি "সেরা মূল চিত্রনাট্য" বিভাগে একাডেমি পুরস্কার জেতেন এবং একই ছবিতে মূল চরিত্রাভিনেতা হিসেবে অস্কারের মনোনয়নও পেয়েছিলেন। ১৯৯৭ সাল থেকে তিনি জনপ্রিয়তা অর্জন শুরু করেন এবং হলিউডের সেরা অভিনেতার কাতারে নিজেকে সামিল করতে সমর্থ হন।
ব্যক্তিগত জীবনে তার সাথে রয়েছেন তার স্ত্রী লুসিয়ানা বোজান বারোসো, এক কন্যাসন্তান ও বোরোসোর আগের পক্ষের এক কন্যাসন্তান। তিনি সর্বকালের সফলতম ২৫ জন হলিউড অভিনেতার তালিকায় অন্যতম এবং চলচ্চিত্রে তার দক্ষতার জন্য বেশকিছু পুরস্কার জিতেছেন। ডেমন বেশকিছু দাতব্য সংস্থার সাথেও জড়িত, যার মধ্যে উল্লেখযোগ্য হচ্ছে "ওয়ান ক্যাম্পেইন" ও "এইচ২ও আফ্রিকা ফাউন্ডেশন"। তার সাম্প্রতিকতম চলচ্চিত্র দ্য বোর্ন আলটিমেটাম-এ তিনি "জেসন বোর্ন" চরিত্রে অভিনয় করেছেন। এছাড়া "ইয়ুথ উইদাউট ইয়ুথ" চলচ্চিত্রে তিনি অতিথি চরিত্রে রুপদান করেছেন। তার পরবর্তী চলচ্চিত্র হচ্ছে "মার্গারেট" যেটি ২০০৮ সালে মুক্তি পাবে বলে আশা করা হচ্ছে।
ডেমনের জন্ম হয়েছিল ম্যাসাচুসেটসের কেমব্রিজে। তার পিতা কেন্ট টেলফার ডেমন ছিলেন শেয়ার ব্যবসায়ী, রিয়েল এস্টেট ব্যবসার দালাল ও কর প্রস্তুতকারী এবং মা ন্যান্সি কার্লসন-পেইজ ছিলেন লেসলি ইউনিভার্সিটির প্রাথমিক শিশু শিক্ষা অধ্যাপক। "মেইল অন সানডে" এর সাথে এক সাক্ষাৎকারে তিনি বলেছিলেন তার দাদা ছিলেন তার পরচিতি মানুষের মধ্যে সবচেয়ে চমৎকার। তার ভাষায় তার দাদা ছিলেন একজন গর্বিত ফিনীয় এবং কখনো কারও সাহায্য নিতেন না। তিনি যখন আমেরিকায় আসেন তখন দেশটিতে বিশ্বযুদ্ধের পর বিষন্নতা চলছিল এবং তিনি জুতা বিক্রি করে সংসার চালাতেন। ডেমনের কাইল নামে একজন ভাই আছেন যিনি একজন ভাস্কর ও শিল্পী। জন্মের পর প্রথম দুই বছর ডেমন ও তার পরিবার ম্যাসাচুসেটসের নিউটনে বাস করতেন। পরে তার পিতামাতার বিবাহবিচ্ছেদ ঘটলে তিনি ও তার ভাই মায়ের সাথে কেমব্রিজে চলে আসেন।
অভিনেতা বেন অ্যাফ্লেক এবং ইতিহাসবিদ ও লেখক হাওয়ার্ড জিন ছিলেন ডেমনের পড়শি। জিনের আত্মজীবনীমূলক চলচ্চিত্র "ইউ কান'ট বি নিউট্রাল অন আ মুভিং ট্রেন" ও "আ পিপল'স হিস্টোরি অব দ্য ইউনাইটেড স্টেটস" এর অডিও সংস্করণে ডেমন ধারাভাষ্য দিয়েছেন। ডেমন কেম্ব্রিজের একমাত্র সরকারি উচ্চ বিদ্যালয় "কেমব্রিজ রিঞ্জ অ্যান্ড ল্যাটিন স্কুল"-এ পড়াশোনা করেছেন এবং কয়েকটি মঞ্চ নাটকে অভিনয় করেছিলেন। ১৯৮৮ সালে তিনি বিদ্যালয় থেকে স্নাতক ডিগ্রি অর্জন করেন এবং একই বছরে হার্ভার্ড বিশ্ববিদ্যালয়ে ভর্তি হন। ডেমন ১৯৯২ সালেই স্নাতক ডিগ্রি অর্জন করতে পারতেন কিন্তু অভিনয় জীবনের প্রতি অধিক গুরুত্ব দেয়ার জন্য তিনি ক্লাস করতেন না। এসময় তিনি "রাইজিং সন" ও "স্কুল টাইজ" নামে কিছু প্রকল্পে কাজ করেন। হার্ভার্ডে থাকাকালীন তিনি ইংরেজি বিষয়ে পড়াশোনা করেন এবং তিনি "লোয়েল হাউজে" বাস করতেন। তিনি সাধারণত বিদ্যাপীঠের মঞ্চনাটকে অংশ নিতেন না তবে "এ... মাই নেম ইজ অ্যালিস" নামে একটি নাটকে নগণ্য ভূমিকায় একবার অভিনয় করেছিলেন। ১২ ইউনিট বাকী থাকতেই অভিনয় জগতে সাফল্য লাভের উদ্দেশ্যে ডেমন হার্ভার্ড ছেড়ে লস অ্যাঞ্জেলসে চলে আসেন। তার প্রথম চলচ্চিত্র "" নিয়ে তার অনেক আশা ছিল।
উপাদান বিজ্ঞান

উপাদান বিজ্ঞান () বা উপাদান প্রকৌশল (Materials engineering) একটি আন্তঃশাস্ত্রীয় ক্ষেত্র যাতে বিভিন্ন উপকরণ, সামগ্রী বা উপাদানের ধর্ম এবং বিজ্ঞান ও প্রকৌশলের বিভিন্ন ক্ষেত্রে তাদের ব্যবহার নিয়ে আলোচনা করা হয়। এই বিজ্ঞান উপাদানের গঠন এবং তাদের ধর্মের মধ্যে সম্পর্ক অনুসন্ধান করে থাকে। ফলিত পদার্থবিজ্ঞান এবং রসায়নের মত বিশুদ্ধ জ্ঞানের প্রয়োগের পাশাপাশি এই ক্ষেত্রে রাসায়নিক, যন্ত্র, পুর এবং তড়িৎ প্রকৌশলের বিভিন্ন তত্ত্বের প্রয়োগও পরিলক্ষিত হয়। ন্যানোবিজ্ঞান এবং ন্যানোপ্রযুক্তির বিকাশের কারণে বিভিন্ন বিশ্ববিদ্যালয়ে উপাদান বিজ্ঞান গুরুত্বের সাথে পড়ানো হচ্ছে।
ট্রলার

ট্রলার () মাছ ধরার কাজে ব্যবহৃত এক ধরনের নৌযান। ট্রল (trawl) নামের এক বিশেষ ধরনের মাছ ধরার জাল টেনে নিয়ে যাওয়ার জন্য ব্যবহার করা হয় বলে নৌযানটির এমন নামকরণ করা হয়েছে। মাছ ধরা ছাড়াও যাত্রী পরিবহন ও মালামাল পরিবহনেও ট্রলার ব্যবহার করা হয়। ট্রলারগুলো মূলত ডিজেল-ইঞ্জিন সংবলিত মাঝারি থেকে বড় আকারের নৌকা। ইঞ্জিনের সাহায্যে চলে বলে ট্রলারে পাল থাকে না। চলাচলের দিক নিয়ন্ত্রণের জন্য হাল থাকে। আধুনিক ট্রলার আকারে ৩০০০ টন পর্যন্তও হতে পারে এবং এতে অনেক সময় ধৃত মাছের জন্য হিমাগারের সুবিধা থাকে।
মধ্যযুগে ইংল্যান্ডের ব্রিক্সহাম ছিল বৃহত্তম মৎস্যবন্দর। এই ব্রিক্সহামেই ১৯শ শতকে ট্রলারের উদ্ভাবন হয়। সেই সময়ের ট্রলার ছিল কাঠের তৈরি পালতোলা নৌকাবিশেষ। উদ্ভাবনের কিছুদিনের মধ্যেই মাছধরার নৌকা হিসেবে ট্রলার ছড়িয়ে পরে গোটা বিশ্বে।
প্রথম ও দ্বিতীয় বিশ্বযুদ্ধের সময় সাগর থেকে মাইন সরিয়ে নিতে অনেক ট্রলার ব্যবহার করা হয়েছিল। শত্রুপক্ষের বোমারু বিমান ও জাহাজের আক্রমণ থেকে জেলে নৌকার বহর রক্ষা করতেও কিছু ট্রলারে অস্ত্রশস্ত্র সংযোজন করে ব্যবহার করা হয়েছিল। স্নায়ুযুদ্ধের সময় আধুনিক যন্ত্রপাতি সজ্জিত বেশ কিছু ট্রলার ব্যবহার করা হয়েছিল গুপ্তচর জাহাজ হিসেবে ।
বাংলাদেশের দক্ষিণে উপকূলীয় অঞ্চলে মাছধরার নৌকা হিসেবে ব্যবহৃত হয় একধরনের ট্রলার । আধুনিক ট্রলারের সাথে এসব মাছধরা নৌকার মিল সামান্যই, তাই এদেরকে দেশী ট্রলার বলা যেতে পারে । দেশী ট্রলার গুলো মূলত কাঠের তৈরি মাঝারি থেকে বৃহদাকার নৌকা । ডিজেল ইঞ্জিনের সাহায্যে চলাচল করে, তাই পাল থাকে না তবে দাঁড় থাকে । চলাচলের দিক নিয়ন্ত্রণের জন্য হাল থাকে । ট্রলার মূলত জেলে নৌকা হলেও যাত্রী ও মালামাল বহনেও এসব নৌকা ব্যবহার করা হয় ।
ইরানীয় ভাষাসমূহ

ইরানীয় ভাষাসমূহ () ইন্দো-ইউরোপীয় ভাষাপরিবারের একটি শাখা। আবেস্তান ভাষা ও পশ্‌তু ভাষা এই শাখার প্রাচীনতম দুইটি ভাষা।
বর্তমানে প্রায় ১৫ থেকে ২০ কোটি লোক কোন একটি ইরানীয় ভাষায় কথা বলেন। এসআইএল-এর করা ২০০৫ সালের প্রাক্কলন অনুযায়ী ৮৭ রকমের ইরানীয় ভাষা আছে। এদের মধ্যে সবচেয়ে বেশি প্রচলিত ভাষাটি হল ফার্সি ভাষা; এতে প্রায় ৭ কোটি লোক কথা বলেন। এছাড়াও পশ্‌তু ভাষাতে ৪ কোটি, কুর্দি ভাষাতে আড়াই কোটি, এবং বেলুচি ভাষাতে ৭০ লক্ষ লোক কথা বলেন।;এছাড়াও, তিন থেকে চার মিলিয়ন লোক আচোমে ভাষা কথা বলে।
ভেলা

ভেলা একটি সরল কাঠামোর জলযান। সচরাচর ছোট নদী বা খাল পারাপারের জন্য ভেলা ব্যবহৃত হয়। ৫-৬টি কলাগাছের কাণ্ডকে পাশাপাশি সাজিয়ে কোনোক্রমে সংযুক্ত করে বাংলাদেশের গ্রামীণ এলাকায় ভেলা বানানো হয়ে থাকে। সাপে কাটা মৃত মানুষকে ভেলায় ভাসিয়ে দেয়া ভারতের একটি প্রচীন সংস্কার। সমুদ্রে আপৎকালীন সময়ে ভেসে থাকার জন্য বায়ুপূর্ণ রাবার বা প্লাস্টিকের ভেলা ব্যবহৃত হয়।
স্থান বিশেষে এর নাম ভোরা। যেকোন সমতল ভাসমান কাঠামোকে ভেলা বলা হয়। পানি আটকে থাকে না বিধায় ভেলা কখনই পানিতে ডুবে যায় না। নৌকার সবচেয়ে সরল রূপ হল ভেলা, একে ভাসিয়ে রাখার জন্য এতে নৌকার মত গলুই থাকে না ।
ভেলা তৈরির সহজ উপায় হল চার-পাঁচটি চার-পাঁচটি বা তারও বেশি সংখ্যক কলাগাছ, বাঁশ বা অন্য কোনগাছের গুঁড়ি একত্রে বেঁধে একাট পাটাতন তৈরী করা। সাধারণত চার-পাঁচটি কলাগাছ একসঙ্গে বেঁধে কলাগাছগুলোতে আড়াআড়ি মোটা শক্ত কাঠি বা বাঁশ দিয়ে গেঁথে নেয়া হয় যাতে গাছগুলো পরস্পর বিচ্ছিন্ন হতে না পারে। অতঃপর দড়ি দিয়ে সেগুলোকে সুদৃঢ় করা হয়। এর উপরে বাঁশের চাটাই বিছিয়ে ভেলা তৈরি করা হয়। ভেলা চালানো হয় লম্বা লগি দিয়ে। অগভীর পানিতে ভেলা এইভাবে চললেও গভীর পানিতে চলাচলের জন্য বইঠার বা চওড়া কাঠের তক্তা জাতীয় জিনিস উপকরণ ব্যবহৃত হয়।
কলাগাছ ছাড়াও ভেলা তৈরি করা হয় কাঠ, বাঁশ, গাছের গুঁড়ি ইত্যাদি দিয়ে। শক্ত করে আটকান বায়ুপূর্ণ পাত্র যেমন ব্যারেল প্রভৃতি ভেসে থাকতে সক্ষম বস্তু ব্যবহার করা হয়। প্রাচীন কালে বিভিন্ন অঞ্চলে নলখাগড়া ব্যবহার করেও ভেলা তৈরি করা হত।
আধুনিক কালে ভেলা তৈরীতে রাবারের বা প্লাস্টিকের বায়ু ভর্তি থলে, প্লাস্টিকের তৈরি বায়ুরোধী ড্রাম বা ব্যারেল প্রভৃতি ব্যবহার করা হয় । কিছু ভেলাতে দিক নিয়ন্ত্রণের জন্য হাল, হাল্কা ধাতব কাঠামো ইত্যাদি থাকতে পারে।
সামান্য খরচে ভেলা তৈরী করে ছোট নদী, খাল, গাঙ পাড়ি দেয়া যায়। হঠাৎ বন্যার সময় ঘরবাড়ী প্লাবিত হয়ে গেলে ভেলা বানিয়ে মানুষ বেঁঁচে থাকে।
বাংলা একাডেমি সাহিত্য পুরস্কার

বাংলা একাডেমি সাহিত্য পুরস্কার ১৯৬০ সালে প্রবর্তিত একটি বাৎসরিক সাহিত্য পুরস্কার। বাংলা সাহিত্যের ক্ষেত্রে গুরুত্বপূর্ণ অবদানের জন্য এই পুরস্কার প্রদান করা হয়। ১৯৮৪ সাল পর্যন্ত বিভিন্ন শাখায় বছরে ৯ জনকে এই পুরস্কার প্রদান করা হয়। ১৯৮৬ খ্রিষ্টাব্দ থেকে বছরে ২ জনকে এই পুরস্কার প্রদানের নিয়ম করা হয়। ২০০৯ খ্রিষ্টাব্দ থেকে চারটি শাখায় পুরস্কার দেয়া শুরু হয়। ১৯৮৫, ১৯৯৭ এবং ২০০০ খ্রিষ্টাব্দ- এই তিনবার এই পুরস্কার দেওয়া হয়নি।
১৯৫৫ সালের ৩ ডিসেম্বর বাংলা একাডেমি প্রতিষ্ঠিত হয়। ১৯৬০ সালের ২৬ জুলাই তৎকালীন পূর্ব পাকিস্তানের গভর্নর "দি বেঙ্গলি একাডেমি (অ্যামেন্ডমেন্ট) অর্ডিন্যান্স" জারি করেন। এর মাধ্যমে একাডেমির কার্যক্রমে কিছু পরিবর্তন আসে। তাদের কার্যাবলি সংশোধিত হয়ে সাহিত্য পুরস্কার প্রদান এবং বাংলা ভাষা, সাহিত্য ও সংস্কৃতি চর্চার ক্ষেত্রে আন্তর্জাতিক পুরস্কার প্রবর্তন এবং ফেলো, জীবনসদস্য ও সদস্যপদ প্রদান যোগ করা হয়। সেই ধারাবাহিকতায় ১৯৬০ সাল থেকে বাংলা একাডেমি বাংলা সাহিত্যে অবদানের জন্য পুরস্কার দিয়ে আসছে।
আন্তর্জাতিক অপরাধ (ট্রাইবুনাল) আইন ১৯৭৩

আন্তর্জাতিক অপরাধ (ট্রাইবুনাল) আইন ১৯৭৩ হল ১৯৭৩ সালে পাশ হওয়া একটি আইন যার অধীনে বাংলাদেশের গণহত্যা, যুদ্ধাপরাধ ও মানবতাবিরোধী অপরাধসহ আন্তর্জাতিক আইনের অন্তর্ভুক্ত সকল সশস্ত্রবাহিনী, প্রতিরক্ষা ও এর সহায়ক কোন বাহিনীর সদস্যকে আটক ও ফৌজদারি আইনের অধীনে দণ্ডদান করতে পারে। আইনটিতে ট্রাইবুনাল গঠনের পাশাপাশি অভিযুক্ত ব্যক্তিতে আইনি সাহায্যের বিধান রাখা হয়। এই আইন প্রণয়নের জন্য আন্তর্জাতিক ল’ কমিশনের প্রতিবেদনসমূহের সাহায্য গ্রহণ করা হয়। সুপ্রিম কোর্ট যাতে এই আইনটিকে মৌলিক অধিকারের পরিপন্থী হবার কারণ দেখিয়ে একে অসাংবিধানিক ঘোষণা না করতে পারে সেজন্য সংবিধান প্রথম সংশোধন আইনও পাশ করা হয়।
১৯৭১ সালে বাংলাদেশের স্বাধীনতা যুদ্ধ চলাকালে সংঘটিত যুদ্ধাপরাধের বিচারের পরিপ্রেক্ষিতে ১৯৭৩ সালের ১৯ নম্বর আইন হিসেবে আন্তর্জাতিক অপরাধ ট্রাইবুনাল আইন ১৯৭৩ প্রণয়ন করা হয়। এই আইনে যুদ্ধাপরাধের ব্যাখ্যায় খুন, নির্যাতন, বেসামরিক লোকদের বাংলাদেশের রাজ্যসীমায় দাসশ্রমিক হিসেবে ব্যবহার এবং দেশ থেকে বিতাড়ন, যুদ্ধবন্দী ও সাধারণ বন্দীদের হত্যা এবং সামরিক প্রয়োজনের বহির্ভূত ধ্বংশাত্মক কার্যকলাপ, ব্যক্তিগত ও রাষ্ট্রীয় সম্পত্তি দখলকে অন্তর্ভুক্ত করা হয়। ন্যুরেমবার্গ ট্রায়ালের বিচারকার্যে জড়িত অভিজ্ঞ অধ্যাপক ইয়েশেখের কাছে পরামর্শ গ্রহণের জন্য ব্যারিস্টার সোহরাব আলীকে পাঠানো হয়। বাংলাদেশের প্রাক্তন প্রধান বিচারপতি মুহাম্মদ হাবিবুর রহমান বলেন, যুদ্ধাপরাধের বিচারের জন্য ন্যূন্যতম যে দক্ষতা ও নিবেদিতপ্রাণ প্রসিকিউটরের প্রয়োজন ছিল তার বড়ই অভাব ছিল। এছাড়াও যুদ্ধাপরাধীদের বিচার সম্পর্কে দোদূল্যমানতা এবং সর্বোপরি উপমহাদেশের রাজনৈতিক পরিস্থিতি বিচার না হওযার কারণ বলে তিনি মনে করেন।
এই ট্রাইব্যুনাল নিম্নোক্ত অপরাধের দায়ে অভিযুক্ত ব্যক্তি বা দল, সেনাবাহিনী কিংবা তাদের সহযোগী সশস্ত্রবাহিনীর বিচারের ক্ষমতা রাখে।
যুদ্ধাপরাধীদের বিচারের জন্য ১৯৭২ সালের ২৪ জানুয়ারী ‘দালাল আইন (বিশেষ ট্রাইব্যুনাল) আদেশ’ জারী করা হয়। একই বছরের ৬ ফেব্রুয়ারি, ১ জুন ও ২৯ আগস্ট তারিখে তিন দফা সংশোধনীর পর আইনটি চূড়ান্ত হয়। দালাল আইন জারীর পর ১৯৭৩ সালের ৩০ নভেম্বর পর্যন্ত সারা দেশে ৩৭ হাজার ৪৭১ দালালকে গ্রেফতার করা হয়। ৭৩টি বিশেষ ট্রাইব্যুনালে এদের বিচার কাজ চললেও ২২ মাসে মাত্র ২ হাজার ৮৪৮টি মামলার বিচার সম্পন্ন হয়। এ-রায়ের মাধ্যমে ৭৫২ জন বিভিন্ন মেয়াদে দণ্ডিত হন। ১৯৭৩ এর ৩০ নভেম্বর সাধারণ ক্ষমা ঘোষণা করা হয়। এ-ঘোষণার মাধ্যমে ২৬ হাজার ব্যক্তি মুক্তি পান। বাকীদের বিচার অব্যাহত থাকে। সাধারণ ক্ষমার প্রেস-নোটে বলা হয়, ‘ধর্ষণ. খুন, খুনের চেষ্টা, ঘর-বাড়ী অথবা জাহাজে অগ্নি সংযোগের দায়ে দণ্ডিত ও অভিযুক্তদের ক্ষেত্রে ক্ষমা প্রদর্শন প্রযোজ্য হবে না।’ ১৯৭৩ সালের দালাল আইনে মতান্তরে প্রায় ৩৪,৬০০ অভিযুক্তদের ভেতর অনেক ব্যক্তিকে ক্ষমা প্রদর্শন করা হয়।